title: Reino Lehväslaiho

text: Lehväslaiho on tehnyt myös merimiehen ja kauppiaan töitä sekä työskennellyt tietyömaan toimistonhoitajana. Hän asuu Seinäjoella.


title: Rumble Pak

text: Rumble Pak on Nintendo 64 -pelikonsolille tehty lisälaite. Se kytketään Nintendo 64:n ohjaimen laajennusporttiin, ja toimii kolmella AAA-paristolla.


title: Rumble Pak

text: Rumble Pak oli ensimmäinen massamarkkinoille suunnattu haptista palautetta käyttävä laite, eli laite joka tärisyttää peliohjainta riippuen siitä mitä pelissä tapahtuu. Esimerkiksi lähellä oleva räjähdys tai osuma pelaajan hahmoon saattaa aiheuttaa täräyksen. Julkaisun aikaan tätä ominaisuutta ei ollut missään muussa pelikonsolissa tai ohjaimessa, joten se oli varsin edistyksellinen ja merkittävä toiminto.


title: Rumble Pak

text: Nintendo myy "Rumble Pak"-nimellä myös Nintendo DS:n vastaavaa tärinälaajennusta.


title: Rumble Pak

text: Rumble Pakin sai alun perin "Lylat wars" -pelin mukana ja sen jälkeen erillisenä. Kuitenkin vasta Raren kehittämä "GoldenEye 007" näytti mihin Rumble Pak pystyi. Pian Rumble Pak-yhteensopivuus löytyi miltei jokaisesta N64-pelistä, ja joistain peleistä tehtiin jopa uusia versioita, jotka tukivat Rumble Pakia.


title: Rumble Pak

text: Myöhemmin Sony kopioi Rumble Pakin idean, mutta jalosti sitä tekemällä kokonaan uuden ohjaimen pelikonsolilleen. DualShock -malli sisälsi tehokkaamman tärinän ja kaksi analogitikkua, jotka tekivät pelaamisesta sulavampaa.


title: Rumble Pak

text: Jokainen seuraavan sukupolven konsoli hyödynsi tärinäefektiä, ainoana poikkeuksena Sega Dreamcast, jonka ohjaimeen tuli asettaa Rumble Pakin kaltainen lisälaite.


title: Rumble Pak

text: Nykyään Rumble Pakin saa myös Nintendo DS:lle. Tämä kytketään koneen Game Boy Advance-pelien porttiin. Ensimmäinen Rumble Pakia tukenut peli oli "Metroid Prime Pinball", jonka mukana Rumble Pakia myös myytiin.


title: Saksan lippu

text: Saksan lippu on nykymuodossaan toiminut Saksan liittotasavallan tunnuksena vuodesta 1949. Lipussa on musta, punainen ja kullanvärinen raita. Valtiolipussa on lisäksi Saksan vaakuna keskellä.


title: Saksan lippu

text: 22. maaliskuuta 2005 liittotasavallan hallituksen tekemän päätöksen mukaan Saksassa on kymmenen virallista liputuspäivää:Lisäksi on joukko osavaltiokohtaisia liputuspäiviä. Myös liputus esimerkiksi liittopresidentin vaalipäivänä tai suruliputus merkittävän saksalaisen tai ulkomaalaisen poliitikon poismenon yhteydessä on yleistä.


title: Saksan lippu

text: Viralliset liputuspäivät koskevat vain julkisia rakennuksia, kuten virastoja, poliisilaitosta ja oikeusistuimia.


title: Saksan lippu

text: Nykyisenkaltainen trikolori on ollut Saksan tunnuksena ensi kerran vuonna 1848. Keisariaikana raitojen värit olivat musta, valkoinen ja punainen. Weimarin tasavallan aikana 1919–1933 lippu oli nykyisenkaltainen mittasuhteita lukuun ottamatta. 1933–1935 natsi-Saksan lippuna oli aluksi keisariajan lippu, ja vuonna 1935 virallistetussa kansallissosialistien puoluelipussa oli punaisella pohjalla valkoisessa ympyrässä kansallissosialistien tunnus, musta, kärjellään seisova hakaristi. Toisen maailmansodan jälkeen Saksan liittotasavallassa on käytetty nykyistä lippua. Saksan demokraattisessa tasavallassa oli sama trikolori, mutta vuodesta 1959 alkaen keskellä harppi ja vasara. Saksojen yhdistyttyä liittotasavallan lippu jäi käyttöön.


title: Star Wars: Bounty Hunter

text: Star Wars: Bounty Hunter on Tähtien sodan maailmaan sijoittuva videopeli. Se on Lucasartsin kehittämä sekä kustantama ja se on julkaistu Nintendo GameCubelle ja PlayStation 2:lle 6. joulukuuta 2002. Pelissä pelataan palkkionmetsästäjä Jango Fettillä.


title: Star Wars: Bounty Hunter

text: Star Wars: Bounty Hunterin tarkoituksena on metsästää pimeää jediä, Komari Vosaa. Pelaaja taistelee myös useita muita vastuksia vastaan, kuten Montrossia ja Bando Goraa. Lisäksi pelissä on pienempiä tehtäviä, kuten siviilien seassa olevien metsästettävien tunnistaminen ja vangitseminen.


title: Lagaš

text: Lagaš oli merkittävä sumerilainen kaupunki Mesopotamiassa. Kaupunki sijaitsee eteläisessä Irakissa Tigris- ja Eufrat-jokien puolivälissä. Kaupunki perustettiin Ubaid-kulttuurin aikana 5200–3500 eaa. välillä, ja siellä asuttiin vielä Parthian valtakaudella (247 eaa-224 jaa.) Sumeriin pystytettiin suuria valtakuntia, jotka tosin jäivät lyhytikäisiksi. Lagaš taisteli alituiseen naapurinsa Umman kanssa Gu-Edinasta, viljelymaasta. Lagaš itsenäistyi ensimmäisenä suurena keskuksena gutilaisten vallan alta joskus vuonna 2100 eaa. Gudean johdolla. Erään arvion mukaan Lagaš olisi ollut maailman suurin kaupunki noin vuosina 2075–2030 eaa.


title: Lagaš

text: Lagašin dynastian perustaja Ur-Nina eli Ur-Nanše kävi kauppaa Dilmunin eli luultavasti muinaisen Bahrainin kanssa noin vuosina 2400–2350 eaa. Hänen pojanpoikansa Eannatum löi Urukissa hallinneen "Sumerin ja Akkadin kuninkaan" Enšakušannan, joka oli aiemmin vallannut koko Sumerin. Hän valtasi myös Urin, Nippurin, Akšakin ja Larsan. Eannatum kukisti Kišin, joka itsenäistyi Eannatumin kuoleman jälkeen. Lagaš voitti Umman Enkallatumin (Enakallen) ja Elamin. Vanhasta vihollisesta Ummasta tuli Lagašin vasalli. Eannatum valtasi Azin kaupungin Elamilta Persianlahdella sekä ulotti valtansa Mariin. Monet valloitetuista alueista kapinoivat. Eannatumin pojan Enannatumin aikana Umma itsenäistyi ja sen kuninkaat Ur-Lumma ja Illi hyökkäsivät turhaan Lagašia vastaan.


title: Lagaš

text: Entemena oli voimakas hallitsija, joka löi Umman Illin. Entemena palautti Lagašin valtaan ja liittoutui Urukin kanssa, jonka johtaja Lugal-kiniše-dudu näyttää olleen Sumerin voimahahmo. Entemanan jälkeiset Lagašin kuninkaat olivat heikkoja. Lugalandan aikana maallinen kaupungin johdossa olleen pappisruhtinaan ylimystö riisti kansaa. kuningas suosi sukulaisiaan ja muuta maallista ylimystöä. Byrokraattinen keskitetty hallinto kanavoi verotuksen palatsille. Virkamiehet sortivat heikkoja.


title: Lagaš

text: Lugalanda kutsui itseään ensiksi, kaupunkiruhtinaaksi. Nyt n. 2410 vallan kaappasi Urukagina eli "Uru-inim-gina", joka julistautui kuninkaaksi, ei enää "kaupunkiruhtinaaksi". Urukagina kaappasi luultavasti vallan papiston tuella. Urukagina alkoi toteuttaa uudistuksia vähentäen epäoikeudenmukaista rikkaiden ja hovin alamaisiin nähden harjoittamaa mielivaltaa ja riistoa. Urukagina toimi vastoin aiempaa perinnettä muutenkin suosien köyhää kansaa rikkaiden sijasta. Urukagina suosi mm paimenia, kalastajia ja käsityöläisiä. Mutta toisaalta savitaulujen valossa näyttää siltä että vanhat ylimystön harjoittamat kansaa riistävät menettelytavat palasivat varsin pian takaisin. Urukaginan voitti nouseva Umman kuningas Lugalzaggesi, jonka jälkeen Akkad valtasi koko Sumerin.


title: Lagaš

text:
Kun Akkadin valta romahti, paikallinen Puzer-Mama otti vallan Lagašissa jo Šarkališarrin aikana. Gutilaiset tuhosivat Akkadin mahdin. Puzer-Maman poika, Lagašin kuningas Gudea loi pienen suurvallan Etelä-Mesopotamiaan gutilaisten vallan herpaantuessa (ehkä juuri Gudean takia). Ur, Nippur, Adab, Uruk ja Bad-Tibira lienevät olleen Gudean vallan alla päätellen niissä rakennettujen temppelien perustamiskirjoituksista. Gudea rakensi temppeleitä ja kastelukanavia tyypillisen mesopotamialaisen suurmiehen tapaan. Hän kävi kauppaa laajalla alueella. Gudea kutsui itseään nimellä "ensi", pappiskuningas, ei "lugal", suurkuningas. Gudeaa seurasi kaksi Ur-Ningirsu-nimistä hallitsijaa, joista viimeisen kukisti Ur-Nammu, joka perusti laajan Uus-Sumerin eli Urin kolmannen dynastian.
Gudean aikana Lagašista tuli laaja mahtivaltio. Maassa oli barbaarisia gutilaisia, ja Gudea karkotti gutilaiset pois. Gudean aikoihin Lagašin pääkaupunki oli Girsu eli Telloh. Kuningaskunta ulottui 1600 km²:n alueelle; siellä oli 17 suurempaa kaupunkia, 8 provinssin pääkaupunkia ja lukusia kyliä, joista 40 tunnetaan nimeltä. Väestöä oli savitaulujen mukaan 216 000, kun Lagašissa ennen Akkadin aikaa oli vain 36 000 asukasta.


title: Star Wars: Masters of Teräs Käsi

text: Star Wars: Masters of Teräs Käsi on Lucasartsin julkaisema taistelupeli vuodelta 1997 ja se sijoittuu Tähtien sodan maailmaan. Peli oli pettymys useille peliä pelanneille. Useat pettyivät varsinkin samankaltaisuuteen Soul Bladen ja Tekkenin kanssa sekä huonoihin valosapelitaisteluihin.


title: Star Wars: Masters of Teräs Käsi

text: Pelattavat hahmot


title: Star Wars: Masters of Teräs Käsi

text: Salaiset hahmot


title: Khan Bonfils

text: Khan Bonfils (1972 – 5. tammikuuta 2015 Lontoo) oli brittiläinen näyttelijä, joka näytteli jedimestari Saesee Tiiniä kolmessa "Tähtien sota" -elokuvassa. Hän esiintyi myös vuonna 2004 ilmestyneessä "Sky Captain and the World of Tomorrow" -elokuvassa.


title: Urin kolmas dynastia

text:
Urin kolmas dynastia hallitsi Sumeria vanhalla ajalla nykyisessä Etelä-Irakissa noin 2112–1950 eaa. Tänä Uus-Sumerin aikana maa kukoisti, syntyi eräänlainen Urin johtama imperiumi. Sumerin kulttuuri elpyi akkadilaisajan jälkeen, maassa
vallitsi eräänlainen renessanssi.


title: Urin kolmas dynastia

text: Maata hallineet puolibarbaariset gutilaiset ajettiin pois kauden alussa. Urin kuningas Ur-Nammu onnistui pian yhdistää valtakunta, voittaen Urukin ja Lagašin kaupungit. Sumeri kukoisti varsinkin Ur-Nammun seuraajan Šulgin 48 hallitusvuoden aikaan. Maahan syntyi papiston ohjaama keskitetty byrokratia, jossa valtio ohjasi talouselämää. Šulgi julistautui jumalaksi jo eläissään, ja hänelle rakennettiin oma temppelikin. Valtio ulottui Pohjois-Mesopotamiaan Assyrian alueelle ja Sumerilla oli liittolaisia Iranissa. Lähiulkomaiden kanssa solmittiin poliittisia avioliittoja. Kauppaa käytiin muun muassa Persianlahdella, kuparia tuotiin Makanista Omanista, ja karneolia Intiasta Meluhhasta.


title: Urin kolmas dynastia

text:
Uus-Sumeri romahti, kun amorilaiset paimentolaiset ja idässä hallinut Elamin kuningas hyökkäsivät maahan.
Elamilaiset ryöstivät ja hävittivät Urin. Sumerin viimeinen kuningas Ibbi-Sin joutui vangiksi Elamiin. Kaaoksen jälkeen maan vakautti amorilainen kuningas Ishbi-Erra, joka asettui Isiniin. Mesopotamiassa alkoi poliittisesti hajanainen Isin-Larsa-kausi, jona aikan sumerin kieli harvinaistui.


title: Urin kolmas dynastia

text: Urukin Utukhegal kaappasi vallan juuri kruunatulta gutilaiskuningas Tiriganilta ja ajoi muiden kaupunkien kanssa gutilaiset pois maasta. Lagaš tuki Utukhengalia, mutta muut kaupunkivaltiot eivät.


title: Urin kolmas dynastia

text: Ur lienee noussut Sumerin johtoon kukistamalla asein Urukin Utukhengalin ja tämän liittolaisen Namkhanin. Ur-Nammua 2112–2095 eaa., Urin kolmannen dynastian perustajaa on väitetty entiseksi Utukhegalin kuvernööriksi. Urin Ur-Nammu nousi valtaan Utukhegalin hallittua 7 vuotta ja luultavasti kukisti Urukin sodalla. Ur-Nammu voitti neljä vuotta Uria hallittuaan Lagašin taistelussa tappaen sen kuninkaan itse. Lagašin kuninkaana oli silloin eräs suurkuningas Gudean seuraaja Nammahani 2113–2110 eaa. Ur-Nammu laati oman lakinsa, joka oli eräs Hammurabin lain edeltäjistä. Hän myös rakennutti 18-vuotisena hallitusaikanaan suuren porraspyramidin Uriin, ja muita temppeleitä muohin kaupunkeihin. Urin ja Eridun välille rakennettiin merikaupan edistämiseksi uusi kanava. Ur-Nammu kuoli taistellessaan gutilaisia vastaan.


title: Urin kolmas dynastia

text: Ur-Nammun jälkeen nousi maan johtoon hänen poikansa Šulgi, joka muun muassa hyökkäsi gutilaisten maahan kostaakseen isänsä Ur-Nammun kuoleman. Šulgi hallitsi 48 vuotta maata, ja hänet julistettiin jumalaksi jo eläessään. Šulgia ylistäviä runoja kirjoiteltiin. Valtakautensa loppupuolella Šulgi teki monia sotaretkiä muun muassa Iraniin Simurrumiin ja kurdialueelle. Maa jakaantui kuvernöörien hallitsemiin provinsseihin, joista kerättiin verot erilaisina tuotteina kuten viljana. Reuna-alueita taas hallitsivat sotilasjohtajat. Hallinto, arkistointi, verotus ja kalenteri yhtenäistettiin ja painot vakioitiin. Maasta tuli todellinen virkamiehen paratiisi. Kuninkaan palatsin johtama valtio omisti koko maatalouden, kaupan ja tavaroiden jakelun. Ihmiset saattoivat myydä itsensä tietyksi ajaksi orjiksi valan pois maksamiseksi. Kastelukanavia kaivoi valtava kansalaisista koostuva työvoima. Maassa oli valtava tekstiiliteollisuus joka tuotti villa- ja kangasvaatteita vientiin. Keskittäminen synnytti maahan valtavan byrokratian. Talouselämää ohjasivat palatsi ja temppeli. Valtiolla oli kaukokauppaa hoitaneita kauppiaita. Kuparista, pronssista, kullasta ja hopeasta tehtiin eräänlaisia tietyn painoisia kolikoita.


title: Urin kolmas dynastia

text: Monet perheet liikkuivat yhdessä vapaasti työtä etsien. Osa työstä oli oma-aloitteista, osa valtion määräämää. Orjaksi saattoi joutua esimerkiksi perheenjäsenten myyminä.


title: Urin kolmas dynastia

text: Kirjallisuudessa oli uskonnollisia hymnikokoisia, eeppisiä runoja joissa sumerit ihannoivat mennyttä sankariaikaa. Kiistakeskusteluissa oli jonkinlaista kulttuurifilosofiaa.


title: Urin kolmas dynastia

text: Urin kolmas dynastia ulotti valtansa ainakin Keski- ja Etelä-Mesopotamiaan Šulgi laajensi Sumerin Assyriaan ja Elamiin ja Tigrisin toiselle puolelle. Sumerin vallan alla oli muun muassa merkittävä kaupunki Eshnunna pohjoisessa itäisessä Mesopotamiassa. Valta ulottui niinkin pohjoiseen kuin Jeziraan. Kauppaa käytiin meritse muun muassa kaislalaivoilla Bahrainiin, Omaniin ja Indus-kulttuurin alueelle eli Dilmuniin, Makaniin ja Meluhhaan, ja myös Etelä-Arabiaan jaVälimerelle.


title: Urin kolmas dynastia

text: Sumerilaista kulttuuria edistettiin, mutta akkadilainen vaikutus näkyi joka puolella. Lähes kaikki kuninkaalliset nimet olivat akkadilaisia, ja uusien kaupunkien nimet olivat akkadinkielisiä.


title: Urin kolmas dynastia

text:
Urin kolmas dynastia romahti Ibbi-sin-nimisen kuninkaan aikana ehkä 2004 eaa., viimeistään 1940 eaa. amorilaisten ja elamilaisten hyökkäyksiin.
Elam itsenäistyi ja amorilaisia alkoi tunkeutua maahan Ibbi-Sinin hallitusajan alkuvuosina.
Joko amorilaiset tai petturuus aiheuttivat muutaman kaupungin, myös Lagašin itsenäistymisen. Lagaš oli Urin vilja-aitta. Kun viljatoimitukset katkesivat, Urissa oli nälänhätä. Ibbi-sin lähetti luottomiehensä Išbi-erran ostamaan viljaa. Mutta tämä valtasi Isinin, Nippurin ja muutamia muita kaupunkeja julistautuen kuninkaaksi. Išbi-erra alkoi kiristää Uria. Ibbi-Sin kävi viimeisinä hallitusvuosinaan sotia Iranissa vuoristokansoja vastaan. Ibbi-sinin 17. hallitusvuonna amorilaiset hyökyivät maahan. Sumeri oli pirstaleina ja Ibbi-sinillä vallassaan vain Urin kaupunki. Elam halusi kostaa aiemman sumerilaisvallan ja sotaretket. Elamilaisten armeija Urin kuningas Kindattun johdolla. He ryöstivät ja polttivat Urin järjestäen siellä verilöylyjä. Urista tuli rauniokasa. Isinin kuningas Išbi-erra kykeni ajamaan itselleen vihamieliset amorilaiset ja elamilaiset pois. Sumerin aika oli ohi, mutta uudet hallitsijat vaalivat Sumerin perintöä vielä pitkään. Alkoi Isin-Larsa-kausi.


title: Urin kolmas dynastia

text: Urin kolmannen dynastian hallitsijoiden tarkkoja hallitusaikoja ei tunneta. Kuningasluetteloista ja joistain tähtitieteellisistä tapahtumista taivaalla on rakenneltu erilaisia ajoitus- eli kronologiaehdotuksia. Kaksi kronologiaehdotusta on tehty, nykyään suositaan lyhyttä kronologiaa.


title: Orli Shoshan

text: Orli Shoshan (s. 7. joulukuuta 1976 Tel Aviv, Israel) on israelilainen näyttelijä, joka on näytellyt jedimestari Shaak Titä kahdessa Tähtien sota -elokuvassa.


title: Suomen taiteen kultakausi

text: Suomen taiteen kultakaudeksi tai "kulta-ajaksi" kutsutaan vuosia 1880–1910, jolloin suomalaiselle taiteelle luotiin kansallinen ilme ja se nousi kansainväliselle tasolle. Kultakausi sijoittui samaan aikaan sortokausien ja kansallisen heräämisen kanssa. Aikakausi ilmeni kuvataiteessa, kirjallisuudessa, musiikissa ja arkkitehtuurissa. Aikakauden keskeisin hahmo oli Akseli Gallen-Kallela sekä muita huipputaiteilijoita muiden muassa Pekka Halonen, Albert Edelfelt, Jean Sibelius, Eino Leino, Helene Schjerfbeck, Eero Järnefelt, Emil Wikström ja Eliel Saarinen.


title: Suomen taiteen kultakausi

text: Taiteilijat alkoivat kuvata teoksissaan kotimaataan, sen ihmisiä, luontoa ja historiaa; he opettivat suomalaiset huomaamaan oman maansa kauneuden ja erikoislaatuisuuden.


title: Suomen taiteen kultakausi

text: Akseli Gallen-Kallela, (1865-1931).1894:


title: Suomen taiteen kultakausi

text: Suomalainen taide tuli tunnetuksi muualla Euroopassa Pariisin vuoden 1900 maailmannäyttelyssä.


title: Volvo BM

text: Volvo BM AB oli Volvon omistama maanrakennuskoneita ja traktoreita valmistanut ruotsalainen yhtiö, jonka aiempi nimi oli "AB Bolinder-Munktell".


title: Volvo BM

text: Teknikko Johan Theofron Munktell perusti vuonna 1832 konepajan Eskilstunaan. Se aloitti toimintansa vuonna 1832 nimellä "Eskilstuna Mekaniska Werkstad". Aluksi se valmisti höyrykoneita. Munktell rakensi ensimmäisen puolidieselmoottorinsa vuonna 1905. Munktellin ensimmäinen traktori valmistui vuonna 1913 ja tuotanto laajeni nopeasti.


title: Volvo BM

text: Hiukan myöhemmin vuonna 1844 Jean ja Carl Gerhard Bolinder perustivat konepajan ja valimon Tukholmaan. Sen nimeksi tuli "J & C G Bolinder". Veljeksistä Jean oli ollut samanlaisessa teknikko-opissa kuin Munktell, ja Carl oli harjoitellut eri valimoissa Ruotsissa. Bolinderin tehdas tuli tunnetuksi etenkin moottoreistaan: vuonna 1893 esitelty nelitahtinen ottomoottori oli ensimmäinen Ruotsissa rakennettu tämäntyyppinen moottori. Puolidieselmoottori muodostui kuitenkin Bolinderin menestystuotteeksi. 1920-luvulla Bolinderin osuus kaikista maailman kalastusalusten moottoreista oli noin 80 %.


title: Volvo BM

text: 1930-luvun lamavuosina Handelsbanken järjesti Munktellin yrityksen ja J & C G Bolinderin konepajan yhteen (1932). Näin syntyi AB Bolinder-Munktell, jota on kutsuttu BM:ksi. Sen koko teollinen toiminta keskitettiin Eskilstunaan. Munktellin moottorien valmistus lopetettiin ja tuotannossa keskityttiin ainoastaan Bolinderin hyvämaineisiin moottoreihin. BM-traktori syntyi siten, että Munktellin traktorialustaan vaihdettiin Bolinder-moottori.


title: Volvo BM

text: SKF-kuulalaakeritehtalla Göteborgissa oli suuri osuus Volvon perustamiseen. Kaupallisen koulutuksen saanut Assar Gabrielsson tuli töihin SKF:lle vuonna 1916. Myyntimatkoillaan hän huomasi, että ruotsalaisilla tuotteilla oli kysyntää. Gabrielsson tapasi vuonna 1924 insinööri Gustaf Larsonin, joka oli hankkinut kokemusta autoteollisuudesta ulkomailla. He päättivät toteuttaa ajatuksen ruotsalaisesta henkilöautosta yhdessä. AB Volvo -autoyhtiö perustettiin vuonna 1927 SKF:n tukemana. SKF oli jo aikaisemmin rekisteröinyt laakereille nimen "Volvo", joka otettiin autotehtaan käyttöön. Volvon ostettua Bolinder-Munktellin vuonna 1950 yhtiön nimeksi muutettiin Volvo BM. Vuonna 1979 Volvo BM myi traktorivalmistuksensa Valmet Oy:lle, minkä jälkeen Valmet käytti valmistamilleen traktoreille viiden vuoden ajan tuotemerkkiä "Volvo BM Valmet". Vuosina 1966-68 koottiin muutamia satoja Volvo BM traktoreita Suomen markkinoita varten Porvoossa, Fiskarsin tehtaalla.


title: Volvo BM

text: Volvo BM:n nimeksi tuli myöhemmin "VME Group" ja sen jälkeen "Volvo Construction Equipment", millä nimellä yhtiö toimii edelleen osana Volvo-konsernia.


title: Star Fox

text: Star Fox () -pelisarja on Nintendon julkaisema pelisarja. Sarjan esikoisosa oli 3-ulotteinen raiteilla kulkeva avaruusräiskintä. Myöhemmät jatko-osat ovat lisänneet pelaamisessa vapautta. Sarjan seuraavat pelit jatkoivat samalla linjalla, mutta "Star Fox Adventures"in myötä pelaamiseen tuli mukaan myös seikkailuelementtejä.


title: Star Fox

text: Pelisarjan ensimmäinen osa, "Starwing" (Yhdysvalloissa ja Japanissa "Star Fox") julkaistiin SNES:ille 1993. Peli hyödynsi Super FX-sirua, joka mahdollisti aikaisekseen näyttävän 3D-grafiikan 2D-pelissä. Pelissä Fox McCloudin, Peppy Haren, Slippy Toadin ja Falco Lombardin johtama Star Fox -ryhmä hyökkää Lylat-systeemiä uhkaavan Androssin kimppuun, tavoitteenaan pelastaa Lylat-systeemi.


title: Star Fox

text: 1997 julkaistiin jatko-osa "Starwingille", joka kantoi nimeä "Lylat Wars" (Yhdysvalloissa ja Japanissa "Star Fox 64"). Peli sisälsi täysin puhutun dialogin, uusia maita ja hahmoja. Peliä myytiin yhdessä Rumble Pakin kanssa, joka mahdollisti tärinäefektin pelatessa. "Lylat Warsia" pidetään pelisarjan merkkiteoksena: Se on yksi sarjan suosituimmista peleistä. Pelin yksinpelissä ei ole mahdollista liikkua jalan, mutta se on mahdollista moninpelimoodissa.


title: Star Fox

text: 2002 julkaistiin Nintendo GameCubelle pelisarjan kolmas osa, "Star Fox Adventures", joka oli brittiläisen Raren viimeinen yksinoikeuspeli Nintendolle. Peli eroaa aiemmista sarjan peleistä siinä, että se ei keskity juurikaan avaruusräiskintään, vaan on ennemminkin "Zelda"-tyylinen, puhdasverinen seikkailupeli. Peliä kehitettiin alun perin nimellä "Dinosaur Planet", mutta Nintendon pyynnöstä pelin tapahtumat siirrettiin "Star Fox" -universumiin.


title: Star Fox

text: Nintendo palkkasi Namcon kehittämään "Star Fox: Assaultia" GameCubelle. Sarja teki paluun avaruusräiskinnän maailmaan, mutta edeltäjänsä tapaan mukana oli myös runsaasti jaloin kuljettavia tehtäviä.


title: Star Fox

text: "Star Fox Commandin" kehitti Q-Games, ja se julkaistiin Nintendo DS:lle vuonna 2007. Peli sisälsi pelkkiä avaruustaisteluja, mutta peli oli huomattavasti taktisempi kuin edeltäjänsä.


title: Star Fox

text: "Star Fox Zero" on Platinum Gamesin ja Nintendon yhteistyössä tehty peli Wii U:lle.


title: Star Fox

text: "Star Fox Guard" on "Star Fox Zero"n yhteydessä julkaistu videopeli Wii U:lle. Pelin tarkoituksena on asentaa turvakameroita hyökkäävien robottien varalta ja tuhota ne. on Star Fox -peleissä esiintyvä rikollisryhmä, jonka Andross on lähettänyt tuhoamaan Star Fox -ryhmän jäsenet. Ryhmän johtaja on ollut jo alkuajoista lähtien Wolf O'Donnell. Star Wolf käyttää aluksinaan erikoisia Wolfen-aluksia, jotka ovat teknisesti edisteksellisemmät ja vaarallisemmat, kuin Star Foxin Arwingit.Star Wolf nähtiin ensimmäisen kerran "Star Fox 2" -pelissä, jonka julkaisu alunperin peruttiin.


title: Star Fox

text: Andross palkkasi Star Wolfin hoitelemaan Star Foxin pois päiviltä. Star Wolfia voidaan pitää joidenkin kenttien pomovastuksena. Star Fox onnistui tuhoamaan Wolfenit jääplaneetta Fichinalla, mutta ryhmän jäsenet jäivät kuitenkin henkiin. Star Wolf palasi tuhoamaan Star Foxin Venom-planeetalla, juuri ennen kuin Star Fox oli pääsemässä tappamaan Androssin. Tällä kertaa Star Wolfilla oli mukanaan entistä tehokkaammat ja kestävämmät alukset kuin viime kerralla. Star Fox onnistui kukistamaan Star Wolfin jälleen.


title: Star Fox

text: Androssin kuoleman jälkeen ryhmässä alkoi tapahtua muutoksia. Star Wolf majoittui Sargasson avaruusalueelle omaan piilopaikkaansa. Andrew lähti ja Pigma sai potkut. Ryhmään liittyi uusi jäsen, Panther Caroso. Star Fox kappasi tukikohdan itselleen etsiessään Pigmaa. Kun Aparoidit valtasivat Cornelian Pigman avustuksella, liittoutuivat Star Wolf ja Star Fox keskenään hetken ajaksi. Star Wolf uhrautui, jotta Fox pääsisi tappamaan Aparoidien kuningattaren. Fox uskoo, että Star Wolf selviytyi ehjänä. Pigma sai kuitenkin surmansa.


title: K-extra

text: K-extra (aiemmin K-Extra) oli Keskon omistama suomalainen päivittäistavaraketju, jonka tuotevalikoima oli pienempi kuin K-Marketeissa. K-extra toimi yleensä kaupunkien keskustoissa, lähiöissä, maaseututaajamissa ja -kylissä.


title: K-extra

text: Ketju perustettiin vuonna 1996, jolloin eräät pienet, ketjuihin kuulumattomat K-kaupat liittyivät siihen. K-lähikaupat ja Rimit yhdistettiin K-market-, K-extra ja K-pikkolo-ketjuihin vuonna 2003.


title: K-extra

text: Ketju sulautettiin osaksi K-market-ketjua vuoden 2015 aikana. Suurin osa kaupoista laajeni K-marketeiksi, ja jäljelle jääneet kaupat joko muuttuivat ketjujen ulkopuolisiksi K-kaupoiksi tai lopettivat toimintansa kokonaan.


title: K-pikkolo

text: K-pikkolo (myös Pikkolo) oli Keskon omistaman Pikoil Oy:n elintarvike- ja taloustavaramyymäläketju. Toiminta-ajatuksena ketju toimi hieman samalla tavalla kuin K-Market, mutta se oli kooltaan pienempi. K-pikkolo toimi joko kaupunkien keskustoissa tai lähiöissä. Toimipisteitä oli yhteensä 31. Vuosina 2005–2006 K-pikkolon toimipaikat muutettiin pääosin K-extroiksi tai K-marketeiksi, mutta osa myymälöistä lopetettiin kokonaan.


title: Neopentaani

text: Neopentaani eli 2,2-dimetyylipropaani on normaaliolosuhteissa olomuodoltaan väritön kaasu tai erittäin haihtuva neste. Neopentaanin rakennekaava on C(CH), moolimassa 72,2 g/mol, sulamispiste −17 °C, tiheys 0,6135 g/cm (vesi = 1,0 g/cm), kiehumispiste 10 °C, leimahduspiste < −7 °C, itsesyttymislämpötila 450 °C ja CAS-numero 463-82-1. Neopentaani ei liukene veteen, mutta liukenee alkoholiin.


title: Neopentaani

text: Neopentaani on pentaanin (CH) isomeeri kuten myös isopentaani (2-metyylibutaani).


title: The Spook Who Sat by the Door

text: The Spook Who Sat by the Door (1973) on yhdysvaltalainen elokuva. Se on julkaistu Suomessa videolla nimillä Agentti iski takaisin ja Harlemin armoton. Elokuva perustuu Sam Greenleen kirjoittamaan romaaniin vuodelta 1969, joka on Suomessa julkaistu nimellä "Musta Nyrkki".


title: Luettelo Suomen liikenteen varoitusmerkeistä

text: Seuraavassa on lueteltu Suomessa käytössä olevat varoitusmerkit.


title: Magnolia (elokuva)

text: Magnolia on vuonna 1999 ensi-iltansa saanut yhdysvaltalainen draamaelokuva, jonka on ohjannut Paul Thomas Anderson. Elokuvassa seurataan vuorokauden ajan yhdeksää ihmistä, joista jokainen on elämänsä käännekohdassa. Erityisen tarkastelun kohteena mosaiikkimaisessa teoksessa ovat vanhempien ja lasten suhteet.


title: Magnolia (elokuva)

text: Elokuva seuraa yhdeksän ihmisen elämää, jotka kaikki liittyvät WDKK-televisio-ohjelmaan. Earl Partridge (Jason Robards) tuotti ohjelmaa sen alkutaipaleella 1960-luvun lopussa. Nyt syövän vuoteeseen sitomana ja kuolevana hänen elämänsä on sairaanhoitaja Phil Parman (Philip Seymour Hoffman) käsissä. Earl pyytää Philiä etsimään poikansa T. J. Mackeyn (Tom Cruise), joka vihaa Earlia ja toimii nykyisin mediapersoonana, joka pitää sinkkumiehille seminaareja naisten viettelystä ja hylkäämisestä. Earlin edustusvaimo Linda (Julianne Moore) huomaa miehensä sairauden edetessä rakastavansa tätä aivan oikeasti.


title: Magnolia (elokuva)

text: Jimmy Gator (Philip Baker Hall) juontaa WDKK-ohjelmaa nykyisin. Hän on Earlin tapaan kuolemansairas. Jimmyn huumeongelmainen tytär Claudia (Melora Walters) inhoaa isäänsä ja syyttää tätä insestistä. Claudia tutustuu Jimiin (John C. Reilly), joka tapaa hänet työajalla poliisina tarkistaessaan ilmoitusta rauhanhäirinnästä. Stanley Specter (Jeremy Blackman) on lapsinero, joka kilpailee WDKK-ohjelmassa. Hänellä on mahdollisuus rikkoa vuonna 1968 tehty ennätys yhtäjaksoisesta voittoputkesta ja ansaita isälleen tuhansia dollareita. Donnie Smith (William H. Macy) on kyseisen ennätyksen haltija, entinen lapsinero, josta kasvoi katkeroitunut mies.


title: Magnolia (elokuva)

text: Vuorokauden aikana heidän tekemänsä valinnat muuttavat heidän elämänsä, kenties lopullisesti.


title: Magnolia (elokuva)

text: Selittämättömäksi jäävässä kohtauksessa taivaalta alkaa sataa sammakoita, jotka melkein hautaavat kaupungin alleen.


title: Caesarea

text: Caesarea on ollut monen muinaisten roomalaisten perustaman kaupungin nimi. Ne on nimetty Rooman keisari Augustuksen mukaan.


title: Caesarea

text: Nykyisin niistä on jäljellä Caesarea Maritima (tai "Caesarea Palestinae").


title: Caesarea

text: Muita Caesarea-kaupunkeja ovat olleet mm.


title: Kalininin ydinvoimalaitos

text: Kalininin ydinvoimalaitos () on Keski-Venäjällä Tverin alueella lähellä Udomljan kaupunkia sijaitseva ydinvoimalaitos. Sen omistaa Rosenergoatom. Moskovasta 260 km luoteeseen ja Pietarista 320 km kaakkoon sijaitseva ydinvoimalaan kuuluu neljä 1000 megawatin VVER-1000 -painevesireaktoria.


title: Kalininin ydinvoimalaitos

text: Voimalan uusin yksikkö kytkettiin verkkoon marraskuussa 2011. Ydinvoimalan neljä 85 m:n korkuista jäähdytystornia ovat alueen näyttäviä maamerkkejä.


title: Kalininin ydinvoimalaitos

text: Tekninen suunnitelma valmistui 1972, aluetta alettiin raivata 1974, ja seuraavana vuonna ensimmäisen reaktorin (KAL-1) varsinaiset rakennustyöt alkoivat. Työt saatiin päätökseen 1983. Operatiivinen kytkentä sähkeverkkoon tehtiin 9. toukokuuta 1984 ja täyden 1000 MW:n tuotantotehonsa ensimmäinen reaktori saavutti 12. kesäkuuta 1984.


title: Kalininin ydinvoimalaitos

text: Toisen reaktorin (KAL-2) rakentaminen aloitettiin marraskuussa 1981, yksikkö kytkettiin sähköverkkoon joulukuussa 1986 ja täysi tuotantoteho saatiin käyttöön huhtikuussa 1987.


title: Kalininin ydinvoimalaitos

text: Kolmannen reaktorin (KAL-3) rakennus alkoi lokakuussa 1985, ja se otettiin käyttöön joulukuussa 2004.


title: Kalininin ydinvoimalaitos

text: Neljännen reaktorin (KAL-4) rakentaminen alkoi 1986, mutta keskeytyi, ja käynnistyi uudestaan vasta 2006. Se valmistui ja kytkettiin verkkoon 24. marraskuuta 2011.


title: Kalininin ydinvoimalaitos

text: Vie hiiri tai osoitin kuvan päälle selityksen saamiseksi.


title: Caesarea (Israel)

text: Caesarea ( Kesarya) on kaupunki Välimeren rannikolla Israelissa, Haifan ja Tel Avivin välillä. Vuoden 2016 lopussa kaupungissa oli 4 970 asukasta.


title: Caesarea (Israel)

text: Muinainen Caesarea oli lisänimeltään "Caesarea Palaestina" tai "Caesarea Maritima". Herodes perusti sen vuosien 25 ja 13 eaa. välillä. Siitä tuli Juudean hallinnollinen ja sotilaallinen pääkaupunki, ja Herodes rakennutti itselleen sinne palatsin meren rannalle. Suurimmillaan kaupunki oli Bysantin valtakunnan aikakaudella, jolloin kaupunkia ympäröi kaupunginmuuri ja sinne johti kaksi akveduktia. Se toimi myös Palaestina Priman pääkaupunkina. Vuonna 640 siitä tuli viimeinen muslimien käsiin päätynyt kaupunki Palestiinassa. Ristiretkeläisetvaltasivat kaupungin vuonna 1101 ja myöhemmin he rakensivat kaupunkiin vahvoja linnoitteita. Vuonna 1265 kaupunki kukistui jälleen, tällä kertaa Baibarsin johtamille mamelukeille Baibars tuhosi koko kaupungin tarkoituksellisesti, minkä jälkeen se pysyi vuosisatoja raunioina.


title: Caesarea (Israel)

text: Nykyinen Caesarea perustettiin vuonna 1884 ja sen asukkaat olivat Bosniasta tulleita muslimisiirtolaisia, jotka olivat lähteneet kotimaastaan Itävalta-Unkarin miehitettyä alueen. Siirtolaiset perustivat pienen kalastajakylän lähelle muinaista satamaa. Kylän asukkaat arabialaistuivat nopeasti ja Israelin itsenäisyyssodan puhjettua vuonna 1948 he joutuivat pakenemaan kodeistaan. Edmond de Rothschild ja Jewish Colonization Association olivat ostaneet maita Caesarean ympäriltä 1800-luvun lopulta alkaen ja Israelin itsenäistyttyä Rothschildien suku lahjoitti maat valtiolle. Caesareaan muutti varakkaita juutalaisia ja vanhat arabikylän asunnot purettiin nykyaikaisten asuntojen tieltä.


title: Caesarea (Israel)

text:
Caesarea on Israelin ainut yksityisen yrityksen pyörittämä asutuskeskus. Sen toiminnasta vastaa Caesarea
Edmond Benjamin de Rothschild Development Corporation ja sen asukkaat maksavat palvelumaksun kiinteistöveron sijaan. Caesareaan on rakennettu sittemmin hotelleja, golfkenttä ja teollisuuspuisto.


title: Caesarea (Israel)

text: Haderan asukasluku vuoden 2016 lopussa oli 4 970.


title: Leningradin ydinvoimalaitos

text: Leningradin ydinvoimalaitos () eli Sosnovyi Borin voimalaitos on Suomenlahden kaakkoisrannalla Leningradin alueella Sosnovyi Borissa sijaitseva ydinvoimalaitos. Laitos sijaitsee noin 70 km Pietarin keskustasta länteen. Voimalassa on neljä 1 000 megawatin RBMK-reaktoria. Keväällä 2014 oli rakenteilla kaksi toisen vaiheen ja 1 170 megawatin reaktoria, joilla on tarkoitus korvata ensimmäisenä käytöstä poistettavat ykkösvaiheen reaktoriyksiköt.


title: Leningradin ydinvoimalaitos

text: Suomessa voimalaitosta kutsutaan Sosnovyi Borin ydinvoimalaksi sijaintikaupunkinsa vuoksi. Virallinen nimi Leningradin ydinvoimalaitos johtuu siitä, että voimala sijaitsee Leningradin alueella ja on perustettu palvelemaan silloista Leningradia.


title: Leningradin ydinvoimalaitos

text: Laitos kuuluu Rosenergoatomin hallintaan ja se tuottaa 28 prosenttia Luoteis-Venäjän kokonaisenergian tarpeesta. Voimalaitos tuottaa 50 prosenttia Pietarin kaupungin ja Leningradin alueen sähköntarpeesta. Voimalan kapasiteetti on 28 terawattituntia sähköä vuodessa. Voimalan tuottama sähkö siirretään Lenenergon järjestelmän kautta valtakunnanverkkoon 330 kV ja 750 kV kaapeleita myöten.


title: Leningradin ydinvoimalaitos

text: Voimalan ensimmäistä yksikköä alettiin rakentaa syyskuussa 1967 (IAEA:n mukaan maaliskuussa 1970) ja Leningrad-1 -reaktori, joka oli Neuvostoliiton ensimmäinen RBMK-1000 -tyyppinen ydinreaktori, liitettiin sähköverkkoon 21. joulukuuta 1973. Seuraava reaktori kytkettiin jakeluverkkoon 11. heinäkuuta 1975. Ykkös- ja kakkosyksikkö ovat ensimmäisen sukupolven RBMK-reaktoreita. Kolmas- ja nelosreaktori otettiin käyttöön 7. joulukuuta 1979 ja 9. joulukuuta 1981. Ne ovat toisen sukupolven reaktoreita.


title: Leningradin ydinvoimalaitos

text: Kaikki Leningradin ydinvoimalaitoksen yksiköt ovat perusrakenteeltaan riskialttiita RBMK-tyyppisiä grafiittihidasteisia reaktoreita, kuten Tšernobylin 1986 tapahtuneen onnettomuuden laitosyksikkö.


title: Leningradin ydinvoimalaitos

text: Voimalan ei katsottu Tšernobylin onnettomuuden jälkeen täytäneen ajantasaisia turvanormeja edes monien venäläisasiantuntijoiden mielestä. Esimerkiksi ruotsalaiset asiantuntijat vaativat voimalan sulkemista 1992. Sittemmin kaikille Leningradin ydinvoimalan yksiköille on tehty niiden ikää pidentäviä korjaus- ja modernisointitöitä. Niiden käyttöikää on pidennetty esimerkiksi uudistamalla vanhojen reaktoreiden automaatiota. Lisäksi esimerkiksi Suomen, Ruotsin ja Norjan säteilyviranomaiset ovat olleet selvittämässä ja kehittämässä voimalaturvallisuuden muitakin kriittisiä kohtia ja henkilöstön koulutusta. 1990- ja 2000-lukujen aikana INES-asteikolla mitatut voimalan häiriötapahtumat ovatkin merkittävästi vähentyneet. Kriittisiä arvioita Leningadin voimalan turvallisuudesta ja sen ongelmakohdista ovat vuosien saatossa julkaisseet myös useat ympäristöjärjestöt, kuten Bellona.


title: Leningradin ydinvoimalaitos

text: Leningradin voimalan vanhentuvien yksiköiden korvaamiseksi ja lisäenergian tuottamiseksi Sosnovyi Borissa on aloitettu uuden Leningrad II -voimalan rakennustyöt. Laitokseen suunnitellaan neljää VVER-tyyppistä 1170 MW:n reaktoria. Kahden ensimmäisen reaktorin rakennussopimus pietarilaisen AtomEnergoProjekt-yhtiön kanssa solmittiin vuonna 2007; sopimuksen arvo on 5,8 miljardia dollaria. Ensimmäisen reaktorin perustan valu tehtiin 2008-2009 ja toisen valu aloitettiin kesällä 2009. Alkujaan, ennen talouskasvun hidastumista lamavuonna 2009, yksiköiden odotettiin valmistuvan jo vuosina 2013 ja 2014. Sittemmin aikatauluja on uusittu, ja esimerkiksi IAEA:n PRIS-sivustolla rakentamistyön ilmoitetaan alkaneen voimaloissa keväällä 2010. Valmistumisaika-arviota ei kuitenkaan oltu kirjattu esimerkiksi IAEA:n PRIS-sivustolle (huhtikuu 2014). Kaikki vanhat yksiköt jatkavat toimintaansa ainakin vuoteen 2018. Eräs lähde raportoi Leningradin ydinvoimalan ensimmäisen vaiheen yksiköiden suunnitelluiksi sulkemisvuosiksi ikäjärjestyksessä 2019, 2021, 2025 ja 2026 .


title: Leningradin ydinvoimalaitos

text: Leningrad II:n ensimmäiseen voimalayksikköön ladattiin 163 polttoainesauvaa 8. joulukuuta 2017 ja ydinreaktorin käynnistäminen aloitettiin. Osana yksikön ylösajoa, voimalaitosyksikkö saatiin 6. helmikuuta 2018 säädettyä energiatuotannon minimitasolle, joka on alle yhtä prosenttia yksikön kokonaistehosta. Ykkösyksikkö liitettiin sähköverkkoon 9.3.2018 ja kaupallinen sähköntuotanto alkoi 29.10.2018.


title: Leningradin ydinvoimalaitos

text: Venäjän ydinturvallisuusviranomainen ilmoitti Suomen säteilyturvakeskukselle 31.7.2012 ryhtyneensä ajamaan 1-reaktoria alas sen grafiittihidasteessa ilmenneiden halkeamien ja turpoamisen takia. Reaktori kytkettiin korjausten jälkeen takaisin sähköverkkoon joulukuussa 2013.


title: Leningradin ydinvoimalaitos

text: Leningradin ydinvoimalan, samoin kuin muidenkin Venäjän toiminnassa olevien ydinvoimaloiden säteilytilannetta voi tarkastella Venäjän tiedeakatemian alaisen tutkimuslaitoksen ylläpitämän verkkosivuston välityksellä.


title: Leningradin ydinvoimalaitos

text: 7.1.1974 1-reaktori


title: Leningradin ydinvoimalaitos

text: 6.2.1974 1-reaktori


title: Leningradin ydinvoimalaitos

text: 28.11.1975-30.12.1975 1-reaktori


title: Leningradin ydinvoimalaitos

text: Heinäkuu 1976 keski- ja matala-aktiivisen jätteen varasto, rakennus no. 465


title: Leningradin ydinvoimalaitos

text: Syyskuu 1979 keski- ja matala-aktiivisen jätteen varasto, rakennus no. 668


title: Leningradin ydinvoimalaitos

text: 28.-30.12.1990 1-reaktori


title: Leningradin ydinvoimalaitos

text: 3.12.1991 ydinpolttoaineen varasto


title: Leningradin ydinvoimalaitos

text: 24.3.1992 3-reaktori


title: Leningradin ydinvoimalaitos

text: 1993 2-reaktori


title: Leningradin ydinvoimalaitos

text: 22.2.1994 1-reaktori


title: Leningradin ydinvoimalaitos

text: Tammikuu 1996 käytetyn polttoaineen varasto, rakennus no. 428


title: Leningradin ydinvoimalaitos

text:
28.1.2000 1-reaktori
Reaktoria huoltotöiden jälkeen uudelleen käynnistettäessä havaittiin jäähdytysnestekierrossa polttoainekanavassa vika, jonka syyksi paljastui primääripiiriin huollossa tipahtanut kumin kappale. RBMK-reaktorin rakenteellisten heikkouksien takia polttoainekanavan tukkeutuminen johtaa höyrytaskun muodostumiseen, neutroniabsorption paikalliseen menetykseen ja siten hallitsemattomaan ydinreaktioon. Mikäli vikaa ei oltaisi havaittu, ydin olisi ollut vaarassa sulaa osittain. Raportoitu.


title: Leningradin ydinvoimalaitos

text: 19.10.2000 käytetyn polttoaineen varaston rakennustyömaaINES-asteikon tapahtumat luokissa 1-3 määritellään "turvallisuuteen vaikuttaviksi tapahtumiksi" ja vasta luokissa 4-7 ydinonnettomuuksiksi.


title: Leningradin ydinvoimalaitos

text: Tapahtuma sai alkunsa 30.11.1975, kun ykkösreaktoria oltiin käynnistämässä uudelleen huoltoseisokin jälkeen. Reaktorissa oli uusi polttoaine-erä, joka ei ollut vielä yhtä radioaktiivinen kuin käytetty polttoaine. Tehoa hitaasti nostettaessa ydinreaktio riistäytyi vähintään kahdesti operaattoreiden hallinnasta. Reaktorin jatkuvan tehon ylitti 1 720 MW (suunniteltu 1 000 MW). Reaktoriytimen polttoainekanavat vaurioituivat ja noin kolmekymmentä polttoainenippua suli. Tapahtuma oli toiseksi pahin RBMK-reaktorityypille tapahtunut häiriö Tšernobylin vuoden 1986 onnettomuuden jälkeen. Jälkikäteen Leningrad 1-reaktorin sulamisonnettomuuden voidaan arvioida kuuluneen kansainvälisellä INES-asteikolla luokkaan 3 (vakava turvallisuuteen vaikuttava tapahtuma). Neuvostoliitto pyrki salaamaan tapahtuman järjestelmällisesti, eikä siitä ole vieläkään saatavilla virallisia dokumenttejä. Väestöä ei varoitettu millään tavalla eikä kohonneista säteilyarvoista uutisoitu Suomessakaan. STUKin julkaisemissa säteilymittauksissa vuosilta 1975–1976 ei ole havaittavissa tilastollisesti merkittäviä poikkeamia säteilylukemissa.


title: Leningradin ydinvoimalaitos

text: 30.11.1975 1-reaktorin ydin suli osittain ja ilmakehään vapautui erään, pahimman katastrofin teorian mukaan jopa 137 000 – 1 500 000 curien päästö mm. Cs-, Cs-, Ce-, Sr-, Pu-, Pu- ja Am-isotooppeja. Tšernobylissä päästöjen määrä oli yli 50 MCi eli 33–365-kertainen. Fukushiman päästöt olivat puolestaan noin kymmenesosa Tšernobylin arvoista. Eli pahimman katastrofin teorian mukaan Leningrad 1-reaktorin ytimen sulamisen yhteydessä saattoi vapautua kolmasosa Fukushiman päästöjä vastaavasta määrästä. Pitkän aikavälin seurantatutkimukset eivät kuitenkaan tue tätä pahimman katastrofin teoriaa. Reaktoria tuuletettiin suoraan ilmakehään kuukauden ajan ja tonneittain saastunutta puhdistus- ja lauhdevettä juoksutettiin Suomenlahteen. Joidenkin väitteiden mukaan Leningradin voimalaitoksen ympäristö, Suomenlahti sen edustalla ja osa Kymenlaaksoa saivat tuolloin yhtä suuren päästöannoksen kuin Ukrainassa suljetun alueen ympärillä on mitattu.


title: Leningradin ydinvoimalaitos

text: Vakavan Leningradin 1 -reaktorin sulamistapahtuman kaltainen tilanne sattui Tšernobylin RBMK-1000-tyyppisellä 1-reaktorilla vuonna 1982. Tšernobylin vuoden 1982 tapahtuma (tai onnettomuus) salattiin. Vakavamman Tšernobylin ydinvoimalaonnettomuuden 26.4.1986 tapauksessa reaktori oli täynnä käytettyä polttoainetta. Tšernobylin 26.4.1986 onnettomuus paljastui vasta 28.4.1986, kun kohonneita säteilyarvoja mitattiin Forsmarkin ydinvoimalaitoksessa Ruotsissa. Neuvostoliitto joutui tunnustamaan tapahtuneen perestroikan hengessä.


title: Caesarea Maritima

text: Caesarea Maritima tai Caesarea Palestinae, suomalaisittain "Kesarea", oli muinainen satamakaupunki Palestiinassa Välimeren rannalla. Nykyisin Caesarea Maritima on arkeologinen kohde ja kansallispuisto Israelissa.


title: Caesarea Maritima

text: Herodes perusti sen vuosien 25 ja 13 eaa. välillä. Siitä tuli Juudaan hallinnollinen ja sotilaallinen pääkaupunki, ja Herodes rakennutti itselleen sinne palatsin meren rannalle.


title: Caesarea Maritima

text:
Caesarean satama oli yksi Rooman valtakunnan suurimmista ja nykyaikaisimmista satamista. Kuvissa näkyy vain osa siitä, koska suurin osa satamasta on jäänyt veden alle. Sataman yhteydessä on pieni museo, jossa esitetään screenillä eri kielillä Caesarean eri vaiheet. Sisäänpääsymaksu on muutaman euron, sekeleissä vähän enemmän.
Samalla kertaa voi ostaa myös tuliaisia pienestä matkamuistomyymälästä.


title: Caesarea Maritima

text: Amfiteatteri, jossa oli 6 000 istumapaikkaa, toimi roomalaisen Caesarean kulttuurillisena keskuksena. Nykyään restauroituna se toimii monien erilaisten kulttuuritapahtumien näyttämönä.


title: Caesarea Maritima

text: Roomalaiset rakastivat ravikilpailuja ja viettivät suurimman osan ajastaan hippodromilla (nykyään osittain korjattu).


title: Thomas Gainsborough

text: Thomas Gainsborough (14. toukokuuta 1727 Sudbury, Suffolk – 2. elokuuta 1788 Lontoo) oli englantilainen taidemaalari.


title: Thomas Gainsborough

text: Gainsborough oli 1700-luvun huomattavimpia englantilaisia maisema- ja muotokuvamaalareita. Hän maalasi usein lapsia maalaisympäristössä. Hän syntyi Suffolkissa, opiskeli Lontoossa, ja palasi Suffolkiin 1748, missä hän maalasi maisemia ja muotokuvia. Vuonna 1759 hän muutti Bathiin, missä hänestä tuli seurapiirien suosima muotokuvamaalari. Vuonna 1774 hän muutti Lontooseen, joskin hän oli pitänyt siellä säännöllisesti näyttelyjä jo vuodesta 1761.


title: Thomas Gainsborough

text: Gainsborough oli kuninkaallisen taideakatemian Royal Academy of Artsin perustajajäsen vuonna 1768. Vuonna 1780 Gainsborough maalasi muotokuvan kuningas Yrjö III:sta ja kuningattaresta ja sen jälkeen useista muistakin kuninkaallisista. Tämä antoi hänelle vaikutusvaltaa taidepiireissä ja akatemiassa.


title: Thomas Gainsborough

text: Noin vuonna 1770 valmistunut "Sininen poika" on Gainsborough'n tunnetuimpia teoksia.


title: Faenza

text: Faenza on italialainen kaupunki. Faenza on erityisen tunnettu keramiikastaan, joka on saanut kaupungin mukaan nimen fajanssi.


title: Faenza

text: Faenza sijaitsee Ravennan maakunnassa. Sen väkiluku on noin 59 000 asukasta. Kaupunki sijaitsee 50 kilometriä kaakkoon Bolognasta.


title: Faenza

text: Tärkeimpiä nähtävyyksiä ovat keskiaikainen palatsi ja kaupungintalo, katedraali ja kellotorni sekä noin 60 keramiikkapajaa, joista suurin osa on vanhassakaupungissa.


title: Hemming Gadh

text: Hemming Gadh (1450–1520) oli ruotsalainen poliitikko ja katolinen piispa, joka eli vaiheikkaan elämän ja teloitettiin Raaseporin linnan Hirsipuunmäellä nykyisessä Raaseporin kaupungissa.


title: Hemming Gadh

text: Gadh opiskeli Rostockin yliopistossa. Vuonna 1479 hänestä tuli arkkipiispan kansleri, ja samana vuonna Sten Sture vanhempi lähetti Gadhin lähettilääkseen Roomaan. Vuosina 1510–1512 Gadh oli Ruotsin suurlähettiläänä Lyypekissä. Hän sekaantui useisiin sotilasoperaatioihin, muun muassa Kalmarin linnan valtaukseen. Lindköpingin piispana oli Henrik Tideman. Sanotaan Hemming Gadhin järjestäneen hänen murhansa Linköpingin piispanvirkaa tavoitellessaan. Hemming Gadh valittiin Lindköpingin piispaksi vuonna 1501. Hemming Gadh oli ensin Sturepuolueen kannattaja, mutta vaihtoi sitten puolta ja meni Kristian II:n puolelle. Kuningas Kristian II ei täysin häneen luottanut ja määräsi lopulta hänet teloitettavaksi joulukuussa 1520.


title: Hemming Gadh

text: Kirjailija Sakari Topelius piirtää omaleimaisen kuvan Hemming Gadhista teoksessaan "Jungarin taru" - tosin hän ottaa huomattavia taiteellisia vapauksia esimerkiksi kuvatessaan Gadhin loppua: niinpä hän väittää Gadhin tulleen hirttämisen sijaan mestatuksi, ei edes pyövelinkirveellä vaan tavallisella veistokirveellä.


title: Hemming Gadh

text: Pyöveli oli Topeliuksen mukaan Rolof Matinpoika joka virallisen historian mukaan oli viimeinen Kalmarin Unionin ajan Viipurin linnan komentaja jonka valtaneuvos Ivar Fleming päästi vapaana lähtemään Suomesta - mistä suomalainen ylimys Niilo Grabbe oli todella vihoissaan kirjailija Santeri Ivalon mukaan.


title: Yami no matsuei

text: Yami no matsuei () on japanilaisen mangakan Yōko Matsushitan manga ja siitä tehty animesarja. Suomeksi "Yami no matsuei" tarkoittaa vapaasti käännettynä pimeyden jälkeläisiä.


title: Yami no matsuei

text: Juoni perustuu neljän Enma Chōssa työskentelevän "shinigamin" edesottamuksiin. Shinigamit ovat agentteja, jotka pitävät huolen siitä, että epätavallisesti kuolleiden ihmisten sielut pääsevät oikeaan paikkaansa, eivätkä jää vaeltamaan maan pinnalle.


title: Yami no matsuei

text: Tsuzuki Asato ( 都筑麻斗, synt. 14. helmikuuta 1900, ruumiillinen ikä 26 v.) on sarjan päähenkilö. Hänellä on kurjan menneisyyden lisäksi tyydyttämätön makeannälkä, soma koiranpentuilme ja terävä päättelykyky (aina silloin tällöin). Tsuzuki käsittelee Fuda-paperiliuskoja, minkä lisäksi hän hallitsee 12 shikigamia (eläinjumalaa, jonka voi kutsua apuun tai taisteluun). Tsuzukin silmät ovat kirkkaanvioletit ja hiukset tummanruskeat.


title: Yami no matsuei

text: Kurosaki Hisoka (黒崎密, synt. 18. lokakuuta 1980, ruumiillinen ikä 16 v.) on Tsuzukin työpari ja uusin tulokas Enma Chōssa. Hisokalla on niin ikään surullinen menneisyys ja kostonhimostaan Murakia kohtaan hänestä shinigami tulikin. Hän tuntee olonsa usein aliarvioiduksi ikänsä takia ja pystyy aistimaan ihmisten tuntemuksia erikoislahjansa ansiosta. Hisokalla on hunajanruskeat hiukset ja smaragdinvihreät silmät.


title: Yami no matsuei

text: Muraki Kazutaka (邑輝一貴, synt. 4. joulukuuta 1964) on lääkäri ja töissä Tokion sairaalassa. Hän on tehnyt vuosikaudet erilaisia tutkimuksia ihmiskehosta ja sen toiminnasta hyvinkin epäinhimillisin keinoin, päämääränään kehittää kuolematon keho. Tutkimustyönsä ja Tsuzukin kosiskelun ohella hän tahtoi saada kuolleen velipuolensa henkiin, jotta voisi tappaa tämän omin käsin. Muraki on ihminen poikkeuksellisen vahvoista taikavoimistaan huolimatta. Muraki käyttää yksinomaan valkoisia tai harmaita vaatteita ja hänen hiuksensa ovat hopeanvalkoiset. Hänen oikea silmänsä on etuhiusten alla ja se on mekaaninen ja vaaleansininen. Normaali silmä on hopeanharmaa ja hänellä on lukulasit. Korvissaan hänellä on punaiset helmimäiset korvakorut.


title: Yami no matsuei

text: Tatsumi Seiichirō (巽征一郎, synt. 27. joulukuuta 19??, ruumiillinen ikä 28 v.) hoitaa Enma Chōssa sihteerin töitä, eikä ole ennen 9. mangakirjaa tehnyt kenttätöitä puoleen vuosisataan. Hän on oikea kitupiikki ja tuottaa silloin tällöin johtaja Konoelle päänvaivaa pelottavilla ilmeillään ja käytöksellään. Tatsumi osaa hallita omaa varjoaan, mikä tekee hänestä hyvin voimakkaan shinigamin. Hänellä on silmälasit, ruskeat hiukset ja siniset silmät.


title: Yami no matsuei

text: Watari Yutaka (亘理温, synt. 18. huhtikuuta 1953, ruumiillinen ikä 24v.) on hyväntuulinen ja pirteä kemisti, jonka työnkuvasta ei ole tarkempaa tietoa. Hän pitää huolen tietokoneista ja kaikkien hyvästä mielestä. Hän on myös Tatsumin työpari ja pystyy herättämään eloon esineitä ja piirustuksia, ikävä kyllä hän piirtää kuin toisluokkalainen. Watarin pitkät laineilevat hiukset ovat keltaiset, silmät meripihkanväriset ja hänellä on pyöreät lasit.


title: Yami no matsuei

text: Johtaja Konoe on Enma Chōn shinigamien johtaja. Hän viettää eniten aikaa sisätiloissa Tatsumin seurana, ja hänen työtehtäviinsä kuuluu ainakin shinigameiksi potentiaalisten henkilöiden "työhaastattelut" (joita tapahtuu hyvin harvoin). Konoe rakastaa tuliaisia ahkerilta työläisiltään. Hän opetti aikoinaan Tsuzukille Fudan käsittelyn.


title: Yami no matsuei

text: Kannuki Wakaba on sievä tyttö, joka tekee hyvää ruokaa, ja on Terazuma Hajimen työpari. Terazuman sisään on epäonnistuneen shikigaminsaamisyrityksen jälkeen sulautunut Kuroshungei-niminen shiki, mistä syystä hän ei voi koskea naisiin (tai Hisokaan).


title: Yami no matsuei

text: GunShoShinit ovat Meifun kirjastonhoitajaveljekset – kaksi leijuvaa kanaa. Heitä ei voi mangassa tunnistaa, mutta animessa toisella on punainen ja toisella sininen hattu.


title: Yami no matsuei

text: Hakushaku on pervesoitunut, mutta äärimmäisen hyväntahtoinen vanhahko mies, joka asuu Kynttilöiden talossa Meifussa. Hän ei voi poistua talosta, joten hän kutsuu shinigameja silloin tällöin juhlimaan luokseen. Hakushaku pitää aina muiden nähdessä Oopperan kummitus -tyylistä naamiota, joka tekee hänestä näkymättömän (vaatteita ja asusteita lukuun ottamatta).


title: Yami no matsuei

text: Oriya Mibu on ollut Murakin ystävä lukioajoista asti ja vaikuttaakin olevan Murakin ainoa (eloonjäänyt) ystävä. Hän pitää geishataloa ja bordellia rikkaille ja vaikutusvaltaisille miehille ja tuo Murakille suuren hyödyn välittämällä suhteita. Oriya on virtuoosi katanan käsittelyssä.


title: Yami no matsuei

text: Seuraavaksi lyhyt esittely mangan päätarinoiden juonesta:


title: Yami no matsuei

text: Vol. 1: Nagasakissa Tsuzuki ja Hisoka saavat ratkaistavakseen tehtävän, jossa usea mies on murhattu vampyyrimaisin keinoin. "Syylliseksi" paljastuu nuori laulaja Maria Wong, jonka Muraki on herättänyt kuolleista ja lumonnut.


title: Yami no matsuei

text: Vol. 2: Devil's Trillissä viuluopiskelija Minase Hijiri saa silmäänsä siirrännäisen kirotulta ja jo edesmenneeltä mieheltä, ja kuin sattuman kaupalla saman miehen tytär antaa Hijirille isänsä viulun. Tsuzuki ja Hisoka saavat tehtävän tutkiakseen.


title: Yami no matsuei

text: Vol. 3: King of Swordsissa Tsuzuki ja Hisoka lähetetään jälleen tutkimaan outoja tapahtumia, tällä kertaa luksuslaivalle Queen Camelialle. Siellä he tapaavat yllätyksellisesti Murakin, joka on laivalla omistajan tyttären henkilääkärinä.


title: Yami no matsuei

text: Vol. 4 koostuu kolmesta kahden luvun mittaisesta tarinasta. Hokkaidossa shinigamit lähtevät yhdessä lomalle talvisiin maisemiin ja tapaavat lumen kuningattaren. New Yearsissa Tsuzuki, Hisoka ja Terazuma osallistuvat uudenvuoden jousiammuntakilpailuihin. St. Michael kertoo katolilaisesta poikien sisäoppilaitoksesta, johon on pesiytynyt demoni.


title: Yami no matsuei

text: Vol. 5:ssä shinigamit kutsutaan Kirsikankukkajuhliin jaarli Hakushakun luokse Kynttilöiden taloon. Tsuzuki eksyy kartanoon ja päätyy Hakushakun työhuoneeseen, missä loihdittu kirja imaisee hänet maailmaansa.


title: Yami no matsuei

text: Vol. 6: Okinawassa Tsuzuki, Hisoka ja Hokkaidosta tutut shinigamineidit Yuma ja Saya lähtevät kuumaan Okinawaan ratkaisemaan kummittelevaksi sanotun majatalon arvoitusta.


title: Yami no matsuei

text: Vol. 7 ja 8: Kyoto kertoo tapahtumista Kyotossa syksyllä. Shinigamit saavat tietoa oudon professori Satomin kammottavista kloonaustesteistä. Satomi paljastuu olleen Murakin entinen professori lääketieteellisessä. Kahdeksas kirja huipentuu vaikuttavaan kohtaukseen Murakin maanalaisessa laboratoriossa. Animesarjan tapahtumat loppuvat Kyotoon.


title: Yami no matsuei

text: Vol. 9: Masquerade rauhoittaa tunnelmaa Kyoton tapahtumien jälkeen ja tuo esiin lisää Tsuzukin tuntemuksia. Shinigamit kutsutaan pukujuhliin Hakushakun luokse.


title: Yami no matsuei

text: Vol. 9–11⇒: Gensou Kai sisältää kaksi lomittain etenevää, mutta toisiinsa kytkeytymätöntä tarinaa. Toisessa Hisoka lähtee henkimaailmaan Tsuzukin kanssa etsimään itselleen shikigamia, ja toisessa Tatsumi ja Watari lähtevät tutkimaan tapausta Kurosakien kartanoon. Gensou Kai on kaikista osista pisin ja käsittää 38 lukua.


title: Yami no matsuei

text: Kamakura käsittää 5 lukua Gensou Kain keskeltä.


title: Yami no matsuei

text: Yami no Matsueita ei voida luokitella yaoiksi, mikä tarkoittaisi sen sisältävän suoraa homoerotiikkaa. Sarjassa esiintyy runsaasti vihjailua hahmojen syvemmästä kemiasta ja fanipalvelua löytyy katsojan silmän mukaan. Sekä mangassa että animessa esitetään muutamia selkeästi homoeroottisia kohtauksia. Manga sisältää näitä vihjauksia reilusti enemmän ja ne ovat selkeämpiä kuin siloitellussa TV-animessa.


title: Yami no matsuei

text: Ennen kirjoiksi painamista Yami no Matsuei ilmestyi Hana to Yume -lehdessä, ja tähän mennessä kirjamuotoon on painettu 11 osaa. Kustantaja Hakusensha on julkaissut alkuperäiskieliset teokset ja Viz Communications on lisensoinut sarjan länsimaihin. Mangaversio on käännetty ainakin neljälle kielelle: englanti, italia, saksa ja ranska.


title: Yami no matsuei

text: Suomessa Yami no Matsueita on saatavilla useissa sarjakuva- ja pelikaupoissa englanniksi.


title: Yami no matsuei

text: Mangan pohjalta on tehty 13 animejaksoa, ja jaksot jakautuvat neljään osioon, joiden mukaan ne on myös jaoteltu VHS/DVD:lle. Ensimmäinen (Nagasaki Arc, jaksot 1–3) ja toinen osio (Devil's Trill Arc, jaksot 4–6) vastaavat ensimmäisen ja toisen mangakirjan päätarinoiden tapahtumia. Kolmas osio (King of Swords Arc, jaksot 7–9) vastaa koko kolmatta mangakirjaa, ja neljäs osio (Kyoto Arc, jaksot 10–13) vastaa seitsemännen ja kahdeksannen mangakirjan tapahtumia.


title: Yami no matsuei

text: Keskeisimpiä osia näyttelevät japaninkieliset ääninäyttelijät (muodossa sukunimi-etunimi):Yami no Matsuei Original Soundtrack


title: Yami no matsuei

text: Monta esittäjää


title: Yami no matsuei

text: Eden


title: Yami no matsuei

text: Esittäjä: To destination


title: Yami no matsuei

text: Love Me


title: Yami no matsuei

text: Esittäjä: The Hong Kong Knife


title: Cornelius

text: Pyhä Cornelius (k. 253) oli paavi 6. maaliskuuta 251 – 253 välisenä aikana, kun Rooman keisari Deciuksen vainot hellittivät tilapäisesti. Corneliuksen valinta ei ollut kiistaton; hän oli itse sitä mieltä, että piispat voivat myöntää armahduksen myös vakavista synneistä, kuten murhasta ja aviorikoksesta, kun taas vastustajien mielestä vakavia syntejä armahdetaan vasta viimeisellä tuomiolla.


title: Decade: Greatest Hits

text: Decade: Greatest Hits on Duran Duranin vuonna 1989 julkaistu hittikokoelma. Se nousi Billboardin listalla Yhdysvalloissa parhaimmillaan sijalle 67.


title: Decade: Greatest Hits

text: Radiopromootiota varten julkaistiin remix-single "Burning The Ground", jonka oli tehnyt tuottaja John Jones miksaamalla yhteen pätkiä yhtyeen vanhoista hiteistä ja uusista lauluista. Remiksausta ei kuitenkaan julkaistu itse albumilla ja vain Isossa-Britanniassa levitetty 2000 kappaleen painoksinen CD-single onkin yksi harvinaisimmista Duran Duran äänitteistä.


title: Liberty (albumi)

text: Liberty on Duran Duranin vuonna 1990 julkaistu studioalbumi.


title: Liberty (albumi)

text: Liberty oli ensimmäinen Duran Duran -albumi, jolla mukana lauluja tekemässä oli muukin kuin joku viidestä alkuperäisjäsenestä. Kitaristi Warren Cuccurullo ja rumpali Sterling Campbell olivat liittyneet yhtyeen virallisiksi jäseniksi ja laulut on merkitty myös heidän nimiinsä.


title: Liberty (albumi)

text: Levyltä julkaistiin kaksi singleä: "Violence Of Summer (Love's Taking Over)" (heinäkuu 1990) ja "Serious" (lokakuu 1990).


title: Duran Duran (vuoden 1993 albumi)

text: Duran Duran on Duran Duranin vuonna 1993 julkaistu albumi. Se oli toinen pelkästään yhtyeen omaa nimeä kantanut levy. Ensimmäinen oli yhtyeen esikoisalbumi vuonna 1981. Se tunnetaan usein nimellä "The Wedding Album" (häälevy) Stephen Sprousen tekemän kansikuvan mukaan.


title: Duran Duran (vuoden 1993 albumi)

text: Albumi on yllättävä kaupallinen ja arvostelumenestys. Se nousi Isossa-Britanniassa listan neljänneksi ja Yhdysvalloissa sijalle seitsemän. Monien mielestä Duran Duran oli ollut pelkästään "1980-luvun ilmiö" ja jo häipynyt unohduksiin, mutta albumin ensimmäinen single "Ordinary World" oli suuri radiohitti ympäri maailman. Jotkut kriitikot asettivat albumin myötä myös yhtyeen varhaistuotannon uuteen valoon ja alkoivat arvostaa sitä muunakin kuin pelkkänä "teinipoppina".


title: Duran Duran (vuoden 1993 albumi)

text: Vuonna 1994 Ison-Britannian kiertuetta varten levystä otettiin uusintapainos, jolla oli singlejen b-puolia ja remiksauksia.Kappaleet 14, 15 - Japanin version bonusraidat


title: Duran Duran (vuoden 1993 albumi)

text: Myös:


title: Thank You (Duran Duranin albumi)

text: Thank You on Duran Duranin vuonna 1995 julkaistu albumi. Sen kaikki kappaleet yhtä lukuun ottamatta ovat covereita. Se oli fanien ja kriitikoiden kovasti odottama seuraaja vuoden 1993 yllätysmenestykselle "Duran Duran ("The Wedding Album")". Albumia voidaan kuitenkin pitää ennakko-odotuksiin nähden sekä kaupallisesti että taiteellisesti epäonnistuneena vaikka se saavuttikin brittien myyntilistalla sijan 12 ja Yhdysvalloissa sijan 19.


title: Thank You (Duran Duranin albumi)

text: Albumin kaksi singleä: Grandmaster Flashin "White Lines" ja Lou Reedin "Perfect Day" menestyivät vielä kohtuullisesti listoilla, mutta kriitikot murskasivat yhtyeen versiot kappaleista kuten "911 Is A Joke", "Ball of Confusion" ja "Crystal Ship" ja yhtye suoriutui kesän 1995 festivaalikiertueestaan vain pakon edessä.


title: Thank You (Duran Duranin albumi)

text: Yhtyeen aiempi rumpali Roger Taylor, joka oli jättänyt yhtyeen vuonna 1986, soitti studiossa rumpuja kahdella kappaleella: "Watching The Detectives" ja "Perfect Day" (ja kahdella joita ei julkaistu). Hän myös esiintyy "Perfect Day" -videolla. Hän ei kuitenkaan soittanut yhtyeessä kiertueella tai ollut mukana promotyössä.


title: Thank You (Duran Duranin albumi)

text: Vuonna 2006 Q-lehti valitsi albumin kaikkien aikojen huonoimmaksi levyksi .Japanin version bonuskappaleet:


title: Kalliotamaani

text: Kalliotamaani eli kapintamaani ("Procavia capensis") on tamaanien lahkoon kuuluva nisäkäs, joka elää Saharan eteläpuolisessa Afrikassa. Se on tamaanilajeista laajimmalle levinnyt. Kalliotamaani on erinomainen kiipeilijä erikoisrakenteisen jalkapohjansa ansiosta. Se selviytyy kallionseinämistä nousemalla pystyhalkeamia pitkin tukien samalla selkäänsä vastaseinämään.


title: Kalliotamaani

text: Kalliotamaani kasvaa 30–60 senttimetrin mittaiseksi ja painaa noin neljä kiloa. Kalliotamaani on siis hieman isompi kuin puu- ja kivitamaanit. Sen turkki on ruskeanharmaata, mutta selän hajurauhasen ympärillä se on keltaista ja mustaa. Sen häntä on mitättömän lyhyt. Vanhojen yksilöiden kulmahampaat pistävät esiin suusta. Sen pää on pyöreämpi ja nenä tylpempi kuin muilla tamaanilajeilla.


title: Kalliotamaani

text: Kalliotamaani käyttää ravintonaan heiniä, ruohoa ja jäkäliä. Se on liikkeellä päivisin.


title: Kalliotamaani

text: Kalliotamaanin suvun "Procavia" systematiikka on ollut kiistanalainen. Se on aiemmin jaettu 4–5 erilliseen lajiin, mutta yleisemmin sen nykyään katsotaan käsittävän vain yhden lajin "Procavia capensis", joka koostuu lukuisista alalajeista. Kokonaislevinneisyysalue kattaa Saharan eteläpuolisen ja koillisen Afrikan ja osan Lähi-itää (Libanon, Israel, Arabian niemimaa). Eristyneitä populaatioita on Libyan ja Algerian vuorilla. Nimialalaji kapintamaani "Procavia capensis capensis" elää eteläisimmässä Afrikassa.


title: Kalliotamaani

text: Naaran kantoaika on noin 7,5 kuukautta, jonka jälkeen se synnyttää tavallisesti kaksi poikasta. Poikaset kasvavat nopeasti ja painavat puolivuotiaina jo 1,5 kg. Naaras kanta jälkikasvuaan varsin pitkään selässään.


title: Pendeli

text: Pendeli on suomen kielen sana, joka tarkoittaa heiluria. Pendeli-sanaa voidaan käyttää yhdyssanan määriteosana, jolloin voidaan kuvata jonkin asian edestakaisuutta ja toistuvuutta. Esimerkiksi ilmausta pendelivaunu voidaan käyttää raitiovaunusta, joka ajaa edestakaisin samaa linjaa kääntymättä.


title: Titao

text:
Titao on kaupunki Loroumin provinssissa Burkina Fasossa. Se on Loroumin pääkaupunki.
Vuonna 2006 kaupungissa oli runsaat 19 000 asukasta.


title: Ranskan lippu

text: Ranskan lippu ("Trikolori") on Ranskan tasavallan kansallistunnus, josta säädetään maan perustuslain (4. lokakuuta 1958) toisessa artiklassa. Lipussa on kolme saman levyistä pystypalkkia (sininen, valkoinen ja punainen; tästä nimitys "Trikolori" eli kolmivärinen). Lipun värien sanotaan kuvaavan Ranskan suuren vallankumouksen ihanteita vapautta, tasa-arvoa ja veljeyttä. Lipun suhteet ovat 2:3. Lipun synty liittyy Ranskan suureen vallankumoukseen vuonna 1789.


title: Ranskan lippu

text: Kesäkuussa 1789 markiisi de Lafayette loi kolmivärisen kokardin. Kokardin värit, sininen; valkoinen ja punainen, olivat olleet jo kauan käytössä Ranskassa. Sininen lippu oli liehunut jo Kaarle Suuren ajoista alkaen ja se muistutti Pyhän Martin'in kaavusta, jonka hän antoi köyhälle. Valkoinen oli kuninkaallisen lipun ja merenkulun viirin värinä vuodesta 1638 vuoteen 1790. Se oli sittemmin myös kuninkaallisen armeijan lipun värinä vuosina 1814–1839. Hugo Capet’n ja hänen jälkeläistensä hallinnon aikana lippuna toimi Saint Denis’n luostarin punainen ”Oriflamme”, valtakunnan suojelija ja kuninkaan henkilökohtainen lippu.


title: Ranskan lippu

text: Henrik IV (hallitsijana 1589–1610) suositteli kolme väriä (sininen, valkoinen ja punainen) Alankomaiden suurlähettiläille, jotka sitten sen pohjalta toteuttivat oman lippunsa. Ranskassa ranskalainen vartiokaarti oli omaksunut nämä kolme väriä univormujensa ja rykmenttinsä yhtäläisiksi tunnuksiksi. Nämä tunnukset kaartilla säilyivät kun se vallankumouksen jälkeen muutti nimensä Kansalliskaartiksi.


title: Ranskan lippu

text: Ranskan suuren vallankumouksen aikana Pariisin taistelijat pitivät näkyvissä sinistä ja punaista kokardia, jotka olivat kaupungin tunnusvärit. Muutama päivä Bastiljin valtauksen jälkeen La Fayette sai ajatuksen kuninkaallisen symbolivärin, valkoisen, liittämisestä pariisilaisten kokardiin. Uusi kokardi sai heti melkoisen suosion. Saattaa olla, että Yhdysvaltain vapauden puolesta taistelemassa ollut La Fayette näki tuossa kolmen värin yhdistelmässä yhtymäkohdan Yhdysvaltain kokardiin. Asetelma «sininen kiinni tangossa, valkoinen keskellä ja punainen liehumassa» hyväksyttiin asetuksella 15. helmikuuta 1794 ja se astui voimaan 20. toukokuuta 1794. Näin haluttiin välttää sekasortoa meritaisteluissa, sillä merisotilaat olivat ryhtyneet kapinaan ja he taistelivat vielä vanhan valkoisen kuninkaallisen laivaston lipun alla. Maa-armeija oli vuodesta 1791 ja Kansalliskaarti vuodesta 1789 (jolloin Pariisin korttelit valmistivat heille lipun) kantanut kolmiväristä lippua, mutta mitä erilaisimmin yhdistelmin.


title: Ranskan lippu

text: Napoleonin joukot kantoivat Pont d’Arcolen taistelussa valkoista lippua, johon oli keskelle sijoitettu kultainen liktoreiden vitsakimppu ja jonka kulmaukset olivat siniset ja punaiset. Tämä vaihtelu lipun muodossa on ollut tyypillistä Ranskan lipun traditiolle. Se on nähtävissä aina alkuajoista lähtien, sillä kokardin värit eivät olleet välttämässä aina samassa järjestyksessä.


title: Ranskan lippu

text: Restauraatio palautti valkoisen lipun vuonna 1814, mutta heinäkuun monarkia poisti sen uudelleen käytöstä vuonna 1830. Trikolori palautettiin tällöin uudelleen käyttöön. Ludvig-Filip oli itse taistellut Valmys'n ja Jemmapes’in taisteluissa. Hän koristi lipputangon kukolla. Vuoden 1848 vallankumous pohti hetken jo punaisen lipun käyttöönottoa, saman, jota Kansalliskaarti käytti lippunaan kun käyttöön otettiin sotalaki, joka oli vallankumouksen uusia keksintöjä. Punalippua käytettiin virallisessa tehtävässä 17. heinäkuuta 1791 kun Kansalliskaarti avasi tulen Champ de Mars -kentälle kokoontuneita mielenosoittajia vastaan.


title: Ranskan lippu

text: Punainen lippu on usein ollut sorretun ja kapinaan nousseen kansakunnan symboli, jonka se on ottanut omaksi tunnuksekseen. Näin oli Pariisin kommuunin laita vuonna 1871 ja näin tehtiin myös Venäjän vallankumouksen aikana vuonna 1917. Kuitenkin esimerkiksi runoilija Lamartine piti Pariisin kaupungintalon eteen kokoontuneelle väkijoukolle puolustuspuheen trikolorille. Hän argumentoi, että "lippu oli tehnyt matkan maailman ympäri tasavallan ja keisarikunnan kanssa, kun sitä vastoin punalippu ole kuin kierinyt Champ de Mars -kentällä kansakunnan veressä". Lipputangon päistä poistettiin kukot ja ne korvattiin keihäänkärjillä, jotka siinä ovat olleet käytössä siitä lähtien.


title: Ranskan lippu

text: Vuonna 1873 kuningasvallan palauttaminen epäonnistui, sillä legitimistien ehdokas valtaistuimelle, Artois’n Henrik (1820–1883), ei hyväksynyt trikolori-lippua. Hän halusi sen sijaan Ancien Régimen vanhan lipun palautettavan valtakunnan lipuksi. Vendéen maakunnassa, joka oli kuninkaallisten legitimistien vankimman kannatuksen aluetta, oli odotettava aina vuoteen 1916 asti, ennen kuin trikolori-lippu hyväksyttiin kirkollisten rakennusten lipuksi.


title: Ranskan lippu

text: Toisen maailmansodan aikaan Vichyn Ranskan päämies marsalkka Pétain teetti trikolorin valkoiseen osaan ristissä olevat marsalkan sauvat. Vapaan Ranskan johtaja kenraali de Gaulle puolestaan valmistutti valkoiseen osaan punaisen Lothringenin ristin.


title: Ranskan lippu

text: Trikolorin kolme pystypalkkia olivat pitkään eri levyiset (Pariisin lipun pystypalkit olivat eri levyiset ja käytäntö säilyi vallankumouksen ajan lipussa). Myös värien järjestys vaihteli: joskus punainen puoli oli tankoa vasten, joskus sininen. Nykyinen malli määräytyi, kun Napoleon antoi siitä asetuksen: kaikkien kolmen pystypalkin tulee olla saman levyiset ja tangon pitää olla aina vasten sinisen väristä lipun osaa.


title: Ranskan lippu

text: Vaikka lipun värit on lainsäädännössä määrätty, käytäntö on vaihdellut myös virallisten lippujen osalta. Aiemmin käytössä ollut tummempi sininen, jota monet pitivät liian sotaisana, korvattiin Giscard d’Estaing’in aikana selkeästi vaaleammalla sinisen sävyllä. Lipun värit määritellään siten, että sininen on PANTONE Reflex Blue eli RGB (0,85,164) eli CMYK (100,70,0,5), ja punainen PANTONE Red 032 eli RGB (239,65,53) eli CMYK (0,90,86,0).


title: Ranskan lippu

text: Nykyisin trikolorin tulee olla 50% leveämpi kuin sen on korkea (eli suhdeluku 2:3) ja kaikkien kolmen pystypalkin tulee olla saman levyisiä. Seremoniallinen lippu on neliön muotoinen, mutta senkin kolme pystypalkkia ovat saman levyiset.


title: Ranskan lippu

text: Merellä, ranskalaisilla kauppa- ja sota-aluksilla käytetään kansallisuuden tunnuksena hivenen erilaista kansallislippua. Trikolorin mittasuhteet ovat muutoin samat, mutta kolmen pystypalkin jako tapahtuu suhteessa 30:33:37. Näin lipun liehuessa syntyy vaikutelma että kolme pystysuuntaista osaa olisivat keskenään saman kokoisia. Tätä samaa optista korjausta lipuissaan käyttävät mm. Skandinavian maat ja Suomi, joiden risti on siirretty keskustasta tankoon päin.


title: Ranskan lippu

text: Lukuisat kansakunnan, esimerkiksi Ranskan entiset siirtomaat Afrikassa ovat omaksuneet lippunsa malliksi vertikaalisen trikolorin. Aiempi normi oli jakaa lippu osiin horisontaalisesti. Näin halutaan kansakunnan symbolin todistavan sen uskosta "vapauteen".


title: Ranskan lippu

text: Vuonna 1830 Alankomaista itsenäistynyt Belgia omaksui ja hyväksyi lipun jossa on kolme eriväristä pystypalkkia.


title: Ranskan lippu

text: Irlannin vapaavaltio omaksui trikolorin lippumallikseen heti perustamisensa (1920) jälkeen. Sen jälkeen lippu virallistettiin lainsäädännöllä joulukuussa 1939. Nykyinen lippu on samassa muodossa kuin missä sitä käytettiin ensimmäisen kerran vuonna 1848 Nuori Irlanti -liikkeen yhteydessä.


title: Ranskan lippu

text: Italian niemimaalla on tunnettu trikolorilippu jo vuodesta 1787 lähtien. Cispadaaninen tasavalta julistettiin 7. tammikuuta tuona vuonna ja se säilytti lippunsa vuoteen 1802 saakka. Napoleon vaikutti voimakkaasti lipun valintaan ja hän halusi korvata sinisen värin vihreällä, joka oli punaisen vastaväri ja samalla tulevan keisarikunnan tunnusväri. Lipusta tuli Italian kuningaskunnan virallinen lippu vuonna 1861.


title: Ranskan lippu

text: Norja on omaksunut lippuunsa kolme trikolorin väriä tunnustuksena Ranskan vallankumoukselle ja omalle itsenäisyydelleen.


title: Ranskan lippu

text: Trikolori on vuodesta 1848 lähtien ollut Romanian kansallinen symboli. Romanian itsenäistyttyä trikolorin valkoinen väri korvattiin keltaisella, ja siitä on sittemmin tullut Romanian kansallislippu.


title: Tiiliruukinlahti

text: Tiiliruukinlahti on vesialue Helsingissä. Se on Itämeren lahti, jota ympäroivät Tammisalo, Laajasalo ja Herttoniemi. Lahden rannalla, etenkin Herttoniemen ja Laajasalon puolella, on ulkoilureittejä. Tiiliruukinlahden rannalla on mattojenpesulaituri.


title: Tiiliruukinlahti

text: Tiiliruukinlahdelta pohjoiseen haarautuu kapea Porolahti, joka erottaa Tammisalon Herttoniemestä. Laajasalon kanava yhdistää Tiiliruukinlahden Reposalmeen.


title: Stadium Arcadium

text: Stadium Arcadium on Red Hot Chili Peppersin yhdeksäs studioalbumi, joka julkaistiin toukokuussa 2006. Albumissa on kaksi levyä, "Jupiter" ja "Mars", jotka sisältävät yhteensä 28 kappaletta. Levy oli yhtyeen ensimmäinen USA:n albumilistan kärkipaikan saavuttanut ja sitä myytiin ensimmäisellä viikolla yli 442 000 kappaletta.


title: Stadium Arcadium

text: Albumin ensimmäinen single, "Dani California", soitettiin radioissa ensimmäistä kertaa 3. huhtikuuta 2006. Toinen single "Tell Me Baby" julkaistiin kesäkuussa 2006 ja kolmas single levyltä oli "Snow ((Hey Oh))". Levyn seuraavat singlet olivat vuoden 2007 puolella julkaistut "Desecration Smile" ja "Hump de Bump". Joka singlestä tehtiin myös musiikkivideo. Albumi on myös viimeinen, jossa John Frusciante soittaa, hänen vahvistettuaan lähtönsä yhtyeestä vuonna 2009.


title: Stadium Arcadium

text: "Stadium Arcadium" julkaistiin myös vinyyliformaatissa 23. helmikuuta 2007.


title: Stadium Arcadium

text: Yhtyeen lähti "By the Way" -albumin jälkeen maailmankiertueelle, joka kesti kaksi vuotta. Yhtye piti vuonna 2003 kiertueella tauon, jonka aikana se nauhoitti 15 uutta kappaletta, joista kaksi julkaistiin yhtyeen "Greatest Hits" -albumilla. Kiertue jatkui vielä vuonna 2004, jolloin yhtye esiintyi Hyde Parkissa kolmena päivänä. Yhtye julkaisi konsertista live-albumin nimeltä "Live in Hyde Park". Kiertueen jälkeen yhtye alkoi suunnitella uutta albumia.


title: Stadium Arcadium

text: Yhtye kokoontui syyskuussa 2004 ja he päättivät yrittää tehdä vanhanaikaisen "Meet The Beatles!" -tyylisen levyn, joka olisi lyhyt ja hunajainen. He suunnittelivat tekevänsä noin tusinan verran hyviä kappaleita ja sitten äänittää ne, mutta mopo karkasi käsistä ja loppujen lopuksi yhtyeellä oli 35 mielestään hyvää kappaletta käsillä. Albumi äänitettiin samassa kartanossa kuin vuoden 1991 menestysalbumi "Blood Sugar Sex Magik".


title: Stadium Arcadium

text: Albumista oli alun perin tarkoitus tulla 38 kappaletta sisältävä trilogia, jonka levyt olisi julkaistu puolen vuoden välein. Käytyään läpi kappaleet yhtye päätti luopua ideasta, valita parhaat 28 kappaletta ja koota niistä tupla-albumin.


title: Stadium Arcadium

text: Yhtyeen laulaja Anthony Kiediksen mukaan levyn tekoa edisti se, että kaikki olivat sitä tehdessä hyvällä miellellä, jäsenten välit eivät olleet kireitä ja he olivat huolettomia, levyä tehtäessä. Yhtye hyödynsi jokaisen idean, mikä johti monen kappaleen syntymiseen. Kiedis kuvasi albumia kertomalla, että osa albumin kappaleista muistuttaa yhtyeen kolmen ensimmäisen albumin kappaleita. "Albumilla on erittäin raskasta funkia. Osa kappaleista on todella likaista funkia". Myös yhtyeen basisti Flea kertoi levyn teon sujuneen hyvin. Hän kertoi tunteneensa, että koko yhtye oli parhaimmillaan levyn teon aikaan. Hän kertoi myös, että hänen mielestään oli mukavampi tehdä tätä albumia, kuin edellistä, By The Way:tä: "Silloin ryhmässä oli varmasti enemmän kireyttä, etenkin minun Johnin (Frusciante) välillä. En tuntenut itseäni luovasti mukavaksi, muun yhtyeen kanssa. En tuntenut, että olisin saanut ilmaista itseäni vapaasti. Ne ongelmat oli jo ratkaistu tätä albumia tehdessä"


title: Stadium Arcadium

text: Yhtye yritti nauhoittaa jokaisen kappaleen yhdellä otolla. Ajatuksena ei ollut tehdä kappaleista mahdollisimman täydellisiä teknologian avulla, vaan säilyttää yhtyeen luonnollinen ja raaka tunne. Albumi nauhoitettiin yhdessä pienessä huoneessa, jossa kaikki jäsenet olivat samaan aikaan, jotta albumi saataisiin nauhoitettua siten, että se kuulostasisi siltä, että se olisi nauhoitettu 70-luvulla.


title: Stadium Arcadium

text: Kappaleella "Warlocks" vierailee Billy Preston soittamassa 1970-luvun funk-klavinettia.


title: Stadium Arcadium

text: Edellistä studioalbumia, "By the Way", oli leimannut John Fruscianten minimalistinen, lähes sooloton soitto, mutta nyt hän oli kyllästynyt jo tähän ja palasi takaisin sooloiluun. Soitellessaan kitaraa Frusciante kuunteli laulajia, kuten Beyonce, Aaliyah ja Brandy, ja räppäreitä kuten Wu-Tang Clan, Eminem ja Eric B ja Rakim. Hän muutti rytmisen fraseerauksen ja blues-tyyliset jutut, joita he tekivät, ja käänsi ne kitaralle, ja lopputulos kuulosti hänen omien sanojensa mukaan Jimi Hendrixiltä.


title: Stadium Arcadium

text: Lähes jokainen levyn soolo on improvisoitu.


title: Stadium Arcadium

text: Levyn aikoihin John Frusciante kuunteli paljon Jimi Hendrixin tuotantoa ja opetteli tämän sooloja ensimmäistä kertaa uudelleen sen jälkeen, kun hän niitä nuorempana oli opetellut konemaisesti. Tällä kertaa hänen aloittamansa meditaatio antoi hänelle uuden kyvyn kuulla, oppia ja kokea tätä musiikkia. Suuri osa Hendrixin "Electric Ladyland" -levyä oli kitaristin mukaan hänen musiikillinen raamattunsa "Stadium Arcadiumia" äänitettäessä.


title: Stadium Arcadium

text: Toukokuussa 2006 Red Hot Chili Peppers ilmoitti, että he keikkailisivat Euroopassa toukokuusta heinäkuuhun, mitä seuraisi Yhdysvaltojen- ja Kanadan-kiertue syyskuusta marraskuuhun. John Fruscianten ystävä, Josh Klinghoffer, liittyi yhtyeeseen kiertueen ajaksi.


title: Stadium Arcadium

text: NME:n Tim Chester antoi albumille arvosanaksi seitsemän kymmenestä, perustellen sanomalla että yhtye on hittikone, joka suoltaa kappaleita joista monet yhtyeet vain haaveilevat, kuten "Hump de Bump" ja "Storm in a Teacup", joita hän vertaa yhtyeen alkutaipaleen kappaleisiin. Chester kuitenkin sanoi että jäsenet ovat jo ylittäneet elämänsä lakipisteen ja osa kappaleista on sen mukaisia.


title: Stadium Arcadium

text: Prefixin Ian McCarthyn mukaan albumin ainoa valopilkku on kitaristi John Frusciante, josta on "bändin onneksi tullut peto kitaran kanssa". Hänen mukaansa yhtyeen uusin albumi ei jaksa kiinnostaa, kuten ennen.


title: Stadium Arcadium

text: IGN:in sivuston mukaan Stadium Arcadiumissa kaikki olisi paremmin, jos se olisi tehty kahtena albumina, jotka olisi julkaistu puolen vuoden välein. Sivuston mukaan "yhtyeen musiikki kuoli, sen päätettyä alittaa silta." "Kappaleista "Snow (Hey Oh)" iskee, "Charlie" ja "Hump de Bump" viittaavat funkiin. Vaikka Red Hot Chili Peppers perustuu funkiin, löytyy albumilta hyviäkin pehmeitä kappaleita, kuten "Desecration Smile"."


title: Stadium Arcadium

text: Rolling Stonen Brian Hiatt kuvailee albumia yhtyeen uran näyttävimmäksi, ja kehuu bändin jäseniä eri osa-alueilla. "Suurin osa kunniasta menee kitaristi Frusciantelle, basisti Flea on paras ei hip-hop syy ostaa subbari, laulaja Kiedis on yksi (enemmän tai vähemmän) rap rockin "keksijöistä". Silti osa hänen teksteistään on silkkaa hölynpölyä (kuten kappaleessa "Warlocks": "Ticky ticky tackita tic tac toe, I know everybody's Eskimo"). Rumpali Chad Smith on svengaavin rock-rumpali tällä puolen Mitch Mitchelliä".


title: Steve Ditko

text:
Steve Ditko (2. marraskuuta 1927 Johnstown, Pennsylvania – 29. kesäkuuta 2018 New York, New York) oli tunnettu sarjakuvapiirtäjä ja kirjoittaja, joka parhaiten tunnetaan Hämähäkkimiehen toisena luojana Stan Leen ohella. Hän opiskeli Cartoonists and Illustrators Schoolissa New Yorkissa opettajananaan Jerry Robinson ja aloitti sarjakuvien piirtämisen vuonna 1953. Alun alkaen hän työskenteli Charton Comicsille tehden tieteiskirjallisuus-, kauhu- ja mysteeritarinoita. Myöhemmin 1950-luvulla hän alkoi työskennellä Atlas Comicsille, Marvel Comicsin edeltäjälle.
Ditko loi Hämähäkkimiehen käsikirjoittaja-toimittaja Stan Leen kanssa "Amazing Fantasyn" numerossa 15 vuoden 1962 elokuussa. Hän jatkoi Hämähäkkimiehen piirtämistä tämän ensimmäisen oman sarjakuvalehden "The Amazing Spidermanin" numeroissa 1–38 sekä Hämähäkkimiehen vuosijulkaisujen "The Spiderman Annualin" (jotka olivat tavallisia lehtiä paksumpia) numeroissa 1–2. Noin vuoden päästä Hämähäkkimiehen luomisesta Ditko ja Lee loivat Tohtori Oudon "Strange Talesin" numerossa 110 vuoden 1963 heinäkuussa. Ditko piirsi myös useita Hulk-tarinoita, kuten Hulkin ensimmäisen lehden viimeisen numeron 6 vuoden 1963 maaliskuussa, ja jatkoi Hulk-tarinoiden piirtämistä "Tales To Astonish" -lehden numeroissa 60–67. Leen ja Ditkon välille syntyneen riidan seurauksena Ditko erosi Marvelilta "The Amazing Spidermanin" numeron 38 jälkeen.


title: Steve Ditko

text:
Marvelin jälkeen Ditko jatkoi työtään Charltonilla sellaisten hahmojen kuten Kapteeni Atomin, Blue Beetlen ja oman Killjoynsä kanssa.
DC Comicsilla hän aloitti työnsä heinäkuussa 1968 ja lopetti huhtikuussa 1969, mutta hän ehti keksiä Creeperin ja muita hahmoja tuona lyhyenä aikana.


title: Steve Ditko

text: Ditko palasi DC:lle 1970-luvun puolivälissä keksien Shaden, Muuttuvan Miehen, jonka ura ei kestänyt kauan.


title: Steve Ditko

text:
Vuonna 1979 Ditko viimein palasi Marvelille ja jatkoi Machine Mania. Jack Kibyn jälkeen Ditko loi Speedballin ja piirsi mm. Captain Universea ja Speedballin omaa sarjaa sekä muita Marvelin hahmoja, kuten yhden numeron Hulkia ja Daredeviliä.
Myöhemmin hän jatkoi piirtämistä ja kirjoittamista pienempien julkaisijoiden leivissä. Hän voitti Jack Kirby Hall Of Fame -palkinnon vuonna 1989.


title: Steve Ditko

text: Steve Ditko löydettiin kuolleena kotoaan 29. kesäkuuta 2018. Hänen uskotaan kuolleen jo pari päivää aikaisemmin. Hän oli kuollessaan 90-vuotias ja sairasti sydän- ja verisuonitautia.


title: Kloonisodat

text: Kloonisodat () ovat ryhmä taisteluita fiktiivisessä "Tähtien sodan" maailmassa. Osapuolina Yhdistyneiden aurinkokuntien konfederaatio eli separatistit ja Galaktinen tasavalta. Taistelut sijoittuivat aikaan 22–19 vuotta ennen Yavinin taistelua. Kloonisotia käsittelevät elokuvat "" ja "" sekä televisiosarja "Kloonisodat".Miten taisteluun päädyttiin? Kysymys oli poliittisesta vehkeilystä, verikostosta ja tietysti koko maailman alistamisesta. Vanha sith nimeltä Darth Sidious halusi liittokansleriksi liittokanslerin paikalle. Hänen piti kuitenkin syrjäyttää edellinen kansleri, ja siihen hän tarvitsi sellaisen syyn, että kaikki alkaisivat pitää Valorumia hitaana ja vanhanaikaisena hallitsijana. Siispä hän käski Nute Gunrayta asettamaan planeetan kauppasaartoon. Pelokas neimoidialainen totteli, ja pikkuplaneetta Naboo valloitettiin. Palpatinen toiminta saarron aikana herätti ihailua, ja hänet valittiin uudeksi kansleriksi. Naboon kuningatar ei kuitenkaan halunnut planeettansa kärsivän, ja hän pestasi gunganit itselleen armeijaksi, otti kaksi jediä, Obi-Wan Kenobin ja Qui-Gon Jinnin, mukaansa ja lähti taistelemaan kansansa puolesta.


title: Kloonisodat

text: Taistelussa oli kaksi osapuolta, Kauppaliitto ja Naboon asukkaat.


title: Kloonisodat

text: Kauppaliiton joukoissa oli tasan yksi tärkeä elävä olento, neimoidialainen nimeltään Nute Gunray, joka antoi käskyn näpsäyttää droidit päälle. Droideja ohjasi kiertoradalla oleva droidienkomentoalus, josta lähetettiin jatkuvasti signaaleja maan pinnalle. Maan pinnalla droidit nousivat pystyyn ja tarttuivat aseisiinsa. Droideja säilöttiin suuressa MTT-aluksessa, joista ne otettiin ulos taisteluun.


title: Kloonisodat

text: Droideja ei ollut kuin kahta tyyppiä, joten tämä taistelu erosi suuresti kloonisodassa käydyistä taisteluista. Toinen malleista oli heiveröiset taisteludroidit, jonka pystyi kaatamaan esimerkiksi pienellä potkulla polveen. Siksipä Kauppaliitto painostikin paljon lukumäärään. Toinen taas oli tuhoajadroidi, jonka etuja olivat esimerkiksi suuri tulivoima, nopea liikkuvuus (ne pystyivät kiertymään renkaanmuotoiseksi ja pyöriä) ja suojageneraatori, jonka ne saivat itsensä päälle.


title: Kloonisodat

text: Ilmassa Naboon joukkoja vastaan taistelivat pienet droidihävittäjät. Niiden tulivoima ei ollut kovin hääppöinen, ja suojaus oli kehno. Niiden tehtävä oli suojella signaalin lähettäjäalusta, sillä jos se tuhottaisiin, droidit eivät enää liikkuisi.


title: Kloonisodat

text: Naboolla oli murskattava alivoima, ja niiden joukkoon kuului vain pieni määrä sotilaita ja lentäjiä. Lentäjät lähetettiin tuhoamaan pääalusta kiertoradalle naboo N-1 tähtihävittäjillä, kun sotilaat tekivät hyökkäyksen melko vartioimattomaan palatsiin mukanaan kaksi jediä,Qui Gon Jinn ja Obi Wan Kenobi. Koko juttu olisi epäonnistunut, elleivät Gunganit olisi antaneet apuaan ja tehneet harhautustaistelunsa nummella. Gunganien joukkoon kuuluivat itse gunganit sekä myös heidän ratsunsa ja kuormajuhtansa. Neljän kuormajuhdan selässä oli suojakenttägeneraattorit, jotka pystyivät pysäyttämään lasersäteet, mutta laski läpi nopeasti liikkuvat droidit.


title: Kloonisodat

text: Gunganit tulivat soiltaan suurella joukolla ja pysähtyivät avoimelle nummelle. Daultay Dofine käynnisti droidit ja armeijat kohtasivat. Samaan aikaan Naboon pääkaupungin ulkoreuna vallattiin sotilaiden ja kahden jedin avulla. Hangaarista lähetettiin lauma hävittäjiä kiertoradalle taistelemaan avaruusalusta vastaan. Nuori poika Anakin Skywalker joutui vahingossa mukaan erääseen hävittäjään ja sen mukana kiertoradalle. Kuningatar Amidala lähti sotilaiden ja jedien kanssa palatsia kohti, mutta heidän matkansa keskeytti Darth Maul, joka oli tullut pysäyttämään heidät. Jedit Obi-Wan Kenobi ja Qui-Gon Jinn aloittivat taistelun hänen kanssaan. Kuningatar joukkoineen jatkoi matkaa.


title: Kloonisodat

text: Gunganien suojageneraattori tuhoutui, ja tankit kykenivät sen myötä ottamaan osaa taisteluun. Anakin Skywalker yritti yläilmoissa saada itsensä alas, mutta päätyikin saamansa osuman ja ohjausvirheiden takia suoraan signaalialuksen sisälle. Droidit piirittävät hänet siellä. Qui-Gon ja Obi-Wan saavat Maulin perääntymään pitkin käytäviä. Qui-gon jää loukkoon, ja Maul käytti tilaisuutta hyväkseen ja lävisti jedin valosapelillaan. Kuningatar jäi myös ansaan keskellä palatsin käytäviä, ja droidit kuljettavat hänet Nute Gunrayn eteen.


title: Kloonisodat

text: Anakin saa aluksensa toimimaan ja keksii, miten hänen aluksensa ampuu protonitorpedoja ja laukaisee yhden parin. Ammukset kulkevat pitkin suurta laivaa ja päätyvät reaktoriin. Anakin lähtee aluksellaan pois paikalta juuri kun paikka räjähtää. Droidit eivät enää saa signaalia ja sammuvat ympäri planeettaa. Gunganit juhlivat. Obi-Wan taistelee vimmoissaan Darth Maulia vastaan ja menetettyään oman sapelinsa käyttää Qui-Gonin valosapelia tappaakseen Maulin leikkaamalla hänen ruumiinsa kahtia. Kuningatar tekee harhautuksen ja saa Gunrayn ansaan ja vangituksi. Taistelun voittivat Naboon asukkaat.Taistelu alkoi separatistien kaapattua Obi-Wan Kenobin Geonosiksella syytettynä vakoilusta Tasavallalle. Anakin Skywalker ja senaattori Padmé Amidala aikoivat pelastaa tämän, mutta joutuivat myös vangeiksi ja heidät tuomittiin kuolemaan.


title: Kloonisodat

text: Jedit, Mace Windun johdolla lähtivät pelastamaan kolmikkoa, mutta joutuivat ansaan. Galaktinen senaatti myönsi Ylikansleri Palpatinelle täydet oikeudet kriisin hallinnassa ja hän lähetti Geonosikselle klooniarmeijan ja sota alkoi.


title: Kloonisodat

text: Taistelu päättyi kreivi Dookun pakenemiseen ensimmäisen Kuolontähden piirrosten kanssa, jotka hän toimitti Darh Sidioukselle Coruscantissa.Mygeeton taistelu nähdään "" -elokuvassa sekä "" -pelissä.


title: Kloonisodat

text: Kloonisotien lähestyessä loppuaan, Palpatine lähetti joukkoja Mygeetolle, joka oli yksi separatistien valtaamista planeetoista. Taka-ajatuksena Palpatinella oli kuitenkin saada energiakiteitä, joita hän tarvitsi uuden aseensa, Kuolontähden, laserin energianlähteeksi. Darth Sidious antoi Käsky 66:n juuri ennen taistelun päättymistä.


title: Kloonisodat

text:
Ki-Adi-Mundin johtaessa joukkojaan nämä yhtäkkiä pysähtyivät. Jedi kääntyi ympäri käskeäkseen joukkojaan jatkamaan, mutta hänen joukkonsa eivät tottelleet, vaan nostivat Komentaja Bacaran johdolla kiväärinsä ja tähtäsivät jediä. Useimmat jedeistä eivät olisi huomanneet mitä oli tapahtumassa, mutta Ki-Adi-Mundi onnistui torjumaan ensimmäiset laukaukset. Tapettuaan ainakin viisi sotilasta, kloonit onnistuivat vihdoin osumaan häneen. Kärsiessään käsivarteensa saadusta osumasta, hän saa viimeisen iskun rintaansa Bacaran aseesta.
Taistelu jatkui kunnes Palpatine antoi Darth Vaderille ohjeet laittaa taisteludroidit pois päältä. Täten juuri perustettu Galaktinen Imperiumi voitti taistelun.Utapau on Star Wars -elokuvissa ja -sarjakuvassa esiintyvä planeetta.


title: Kloonisodat

text: "" planeetta on separatistien tukikohta.


title: Kloonisodat

text: Kreivi Dookun kuollessa kenraali Grievous nousee separatistilikkeen johtoon ja käskee separatistien mennä Mustafar-planeetalle. Jedit saavat tietää tästä ja lähettävät mestari Obi-Wan Kenobin tappamaan Grievousin. Kenobi löytää Grievousin ja alkaa taistella häntä vastaan. Grievous pakenee oudolla kulkuvälineellään.


title: Kloonisodat

text: Obi-Wan nousee Bogan selkään. Boga saavuttaa Grievousin ja Kenobi hyppää Bogan selästä Grievousin kimppuun. Pian he alkavat taistella. Grievous luulee päässeensä Kenobista eroon ja juoksee alukselleen. Pian Kenobi ilmestyy hänen taakseen. Kenraali Grievous ryhtyy taistelemaan Obi-Wan Kenobia vastaan ja ampuu Grievousin pistoolilla. Taistelu jatkuu ja päätyy käsky 66:n antamiseen. Kloonisotilaat ampuivat Kenobia tykillä.


title: Kloonisodat

text:
Boga saa surmansa ja Kenobi pelastuu happilaitteensa ansiosta, sillä Utapaun halkeamat
ja kuopat ovat täynnä vettä. Kenobi pelastuu myös siksi, koska kloonien lähettämät luotaindroidit joutuvat hirviön suuhun.


title: Gianfranco Zola

text: Gianfranco Zola OBE (s. 5. heinäkuuta 1966) on italialainen jalkapallovalmentaja ja entinen hyökkääjä. Kesästä 2018 lähtien hän on toiminut Chelsean apuvalmentajana.


title: Gianfranco Zola

text: Zola aloitti uransa piskuisessa Nuorese Calcion joukkueessa 1984, josta siirtyi kaksi vuotta myöhemmin Sassari Torresiin. Alasarjoissa maaleja hyvään tahtiin tehnyt Zola herätti kiinnostusta myös Serie A:ssa ja vuonna 1989 SSC Napolin uusi päävalmentaja Alberto Bigon hankki Zolan seuraan. Napolissa Zola pelasi yhdessä Diego Maradonan kanssa ja kaksikon maaleilla Napoli vei Serie A:n mestaruuden kauden 1989−1990 päätteeksi. Napolin vuosinaan Zola nousi myös Italian jalkapallomaajoukkueen pelaavaan miehistöön, kun Arrigo Sacchi päästi hänet kentälle ottelussa Norjaa vastaan marraskuussa 1991.


title: Gianfranco Zola

text: 1993 Zola siirtyi Napolista Parma FC:n paitaan. Hän vakiinnutti paikkansa seuran kokoonpanossa ja nousi maineeseen luovana hyökkääjänä Parman juhliessa UEFA Super Cupin voittoa 1993 ja UEFA Cupin voittoa 1995. Zolan ura Parmassa päättyi vuonna 1996, kun uusi päävalmentaja Carlo Ancelotti ilmoitti, ettei Zola kuulu hänen suunnitelmiinsa seurassa.


title: Gianfranco Zola

text: Marraskuussa 1996 Englannin Valioliigassa pelanneen Chelsean alankomaalaisvalmentaja Ruud Gullit hankki Zolan Lontooseen yhdessä monien muiden mannereurooppalaisten pelimiesten kanssa. Kauppa osoittautui kannattavaksi sillä seuraavien vuosien aikana Zola oli yksi tärkeimmistä lenkeistä Chelsean juhliessa voittoa niin kotimaankentillä kuin Euroopassakin Cup-voittajien Cupin menestyksen myötä. Zola edusti Chelseata kaikkiaan seitsemän kautta pelaten tuona aikana 249 liigaottelua ja tehden niissä 89 maalia. Tuloksellisesti parhaaksi yksittäiseksi kaudeksi jäi Zolan viimeinen Chelsea-kausi 2002−2003, jolloin hän teki 14 maalia 22 pelaamassaan ottelussa. Chelsea-fanien suursuosikki sai vuonna 2004 Brittiläisen imperiumin ritarikunnan upseerin arvon (OBE).


title: Gianfranco Zola

text: 36-vuotiaana Zola jätti Chelsean ja palasi Sardiniaan Cagliari Calcioon juuri ennen kuin venäläismiljonääri Abramovits osti Chelsean. Venäläinen olisi ollut erittäin halukas saamaan Zolan takaisin Chelsean paitaan, koska sardinialainen oli faneille korvaamaton. Zola piti kuitenkin päänsä ja päätti uransa Sardiniassa. Hän edusti Cagliaria kaksi kautta pelaten 44 liigaottelua ja tehden 21 maalia päättäen uransa kesäkuussa 2005.


title: Gianfranco Zola

text: Italian maajoukkueessa Zola pelasi urallaan kaikkiaan 35 A-maaottelua ja teki niissä kymmenen maalia. Hän oli mukana MM-kisoissa 1994, kun Arrigo Sacchin miehistö saavutti MM-hopeaa. Neljännesvälieräottelussa Nigeriaa vastaan Zola sai punaisen kortin ja kahden ottelun pelikiellon.


title: Gianfranco Zola

text: Zola oli todistamassa Italian häpeän hetkiä EM-kisoissa 1996. Zola pelasi kaikissa kolmessa lohkon ottelussa ja epäonnistui kenties ratkaisevassa rangaistuspotkussa päätösottelussa Saksaa vastaan ja näin Italia putosi yllättäen lohkovaiheessa. EM-kisat jäivät Zolan uran viimeisiksi arvokisoiksi. Hän epäonnistui pahasti MM1998-karsinnoissa tehtyään vain yhden maalin. Zola pelasi viimeisen maaottelunsa lokakuussa 1997 Roomassa Englantia vastaan, sillä hän ei enää mahtunut Cesare Maldinin lopulliseen MM-ryhmään.


title: Gianfranco Zola

text: Zola aloitti valmennusuransa vuonna 2006 Italian alle 21-vuotiaiden maajoukkueen apuvalmentajana entisen seurakaverinsa Pierluigi Casiraghin toimiessa päävalmentajana. Kaksikon johdolla "Azzurrini" sijoittui EM-kisoissa viidenneksi 2007 ja eteni näin Pekingin olympiakisoihin 2008. Olympialaisissa Italia voitti alkulohkonsa ainoana tahrana tasapeli Kamerunia vastaan. Olympiapronssia puolustaneen Italian tie katkesi kuitenkin yllättäen jo puolivälierissä, kun Belgian nuoret veivät yllätysvoiton maalein 2−3.


title: Gianfranco Zola

text: Syyskuussa 2008 Zola jätti tehtävänsä "Azzurrinin" apuvalmentajana allekirjoitettuaan kolmivuotisen sopimuksen Englannin Valioliigaseura West Ham Unitedin kanssa. Samalla Zolasta tuli ensimmäinen ulkomaalaisvalmentaja West Hamin historiassa.


title: Gianfranco Zola

text: Zolan johdolla West Ham pelasi kaudella 2008−2009 Valioliigassa hyvin ja oli lopulta yhdeksäs. Huhtikuussa 2009 Zola allekirjoittikin seuran kanssa neljän vuoden jatkosopimuksen. Kausi 2009−2010 sujui kuitenkin vähemmän mallikkaasti ja West Ham säilytti sarjapaikkansa vain vaivoin. Zolan potkuista huhuttiin pitkin kevättä, mutta seurajohto luotti Zolaan kauden loppuun asti. Pian kauden jälkeen hän sai kuitenkin potkut tehtävistään.


title: Gianfranco Zola

text: Heinäkuussa 2012 Zolasta tuli Watfordin päävalmentaja. Zolan debyyttikausi oli menestyksekäs ja hänen johdollaan Watford sijoittui Englannin Mestaruussarjassa kolmanneksi. Tie Englannin Valioliigaan katkesi kuitenkin nousukarsinnoissa tappioon Crystal Palacelle. Kaudella 2013/14 Watfordin peli ei kulkenut ja joukkue vajosi sarjan keskikastiin. Zola erosi tehtävästään joulukuussa 2013, kun tappioputkessa ollut seura oli vajonnut sijalle 13.


title: Gianfranco Zola

text: Joulukuussa 2014 Zola korvasi erotetun Zdeněk Zemanin Cagliari Calcion päävalmentajana. Joukkue ei noussut Zolan opeilla pois Serie A:n putoamisviivan alapuolelta, ja lopulta seurajohto vaihtoi hänet Zemaniin maaliskuussa 2015.


title: Gianfranco Zola

text: Heinäkuussa 2015 Zola allekirjoitti sopimuksen qatarilaisen Al-Arabin kanssa. Seuran kausi sujui mollivoittoisesti ja Al-Arabi jäi Qatarin liigassa vasta sijalle 11. Kauden jälkeen seura erotti hänet tehtävistään.


title: Gianfranco Zola

text: Joulukuun puolivälissä 2016 Zolasta tuli Englannin Mestaruussarjassa seitsemäntenä majailleen Birmingham Cityn päävalmentaja. Zola tuli seuraan kovin odotuksin, mutta menestys jäi vaisuksi. Birmingham ajautui tappiokierteeseen ja onnistui Zolan alaisuudessa voittamaan vain kaksi pelaamistaan 24 sarjaottelusta. Seura romahti nousukarsintojen tuntumasta putoamiskamppailuun ja lopulta Zola erosi huhtikuun puolivälissä 2017 tehtävistään.


title: Gianfranco Zola

text: Heinäkuussa 2018 Zola palasi Chelseaan 15 vuoden tauon jälkeen, kun hänestä tuli Maurizio Sarrin apuvalmentaja seuran valmennustiimiin.


title: Konnunsuon vankila

text: Konnunsuon vankila (aikaisemmin Konnunsuon keskusvankila) on Lappeenrannan kaupungissa Konnunsuon kylässä, entisen Joutsenon kaupungin alueella sijaitseva entinen täytäntöönpanovankila. Sinne sijoitettiin vapausrangaistukseen tuomittuja lähinnä Kaakkois-Suomen aluevankilan alueelta. Laitoksen ohjepaikkaluku oli vuoden 2009 lopussa 109 ja vuoden 2009 keskivankiluku 137, mutta vuonna 2006 siellä on ollut kirjoilla samanaikaisesti jopa 280 vankia. Haminan työsiirtola oli hallinnollisesti Konnunsuon vankilan alainen.


title: Konnunsuon vankila

text: Museovirasto määritteli vuonna 2009 Konnunsuon vankilan yhdeksi Suomen valtakunnallisesti merkittävistä rakennetuista kulttuuriympäristöistä.


title: Konnunsuon vankila

text: Vankilatoiminta Konnunsuolla päättyi vuonna 2011. Viimeinen vanki siirrettiin muualle toukokuun lopulla. Vankilan jälkeen tiloissa on toiminut Joutsenon vastaanottokeskus.


title: Konnunsuon vankila

text: Vankilan toiminta alkoi vuonna 1918 vankisiirtolana. Vartijat tulivat kesäkuussa mainittuna vuonna ja vetivät piikkilangat parin ladon ympärille. 7.7.1918 ensimmäiset vangit tulivat tervahöyryllä Saimaan kanavaa pitkin. Pertti Vuoren kirjoittamassa Konnunsuon historiassa (1993) on tuolta ajalta useita silminnäkijäkuvauksia. Nykyinen vankila, joka määrättiin rakennettavaksi vuonna 1922 valmistui kokonaisuudessaan vuonna 1935, jolloin Konnunsuon vankila luokiteltiin paitsi Suomen uusimmaksi myös tarkoituksenmukaisemmaksi rangaistuslaitokseksi.


title: Konnunsuon vankila

text:
Vankilan hallinnassa on enimmillään ollut yli 1000 hehtaaria metsää ja peltoa. Vankilan pellot ovat merkittävä muuttolintujen pysähdyspaikka. Siksi sinne on rakennettu kaksi lintutornia.
Talvisodan aikana Ilmavoimien hävittäjäkoneet käyttivät peltoja kiitoratana suksivarustuksella.
Vankilan rakennuksiin sijoitettiin lentokoneiden huoltoa ja henkilöstön majoitusta. Kivisaaressa - vankilan silloisen, noin neljän kilometrin päässä päälaitoksesta sijainneen erillisen osaston tuntumassa - oli jopa lentokenttä. Paikalla on nykyisin muistomerkki. Kivisaaren osasto lakkautettiin vuonna 1999.


title: Konnunsuon vankila

text: Konnunsuon vankilassa harjoitettiin karjanhoitoa. Siellä oli lihakarjaa noin 200 päätä sekä puu- ja metalliteollisuutta. Jalostussikala oli Kaakkois-Suomen suurin. Konnunsuon vankila oli muutamina sulkemista edeltäneinä vuosina Etelä-Karjalan suurin luomun tuottajatila. Laitos oli jäänyt rakenteiltaan ja asuintiloiltaan kehityksestä jälkeen ja luvattujen mutta toteutumatta jääneiden remonttien yhä viipyessa rapistunut pahasti. Suunnitellun suurremontin piti viimeisen päätöksen mukaan alkaa vuonna 2011. Tällöin olisi ollut tarkoitus saada jäljellä oleviin niin kutsuttuihin "paljuselleihin" WC:t, uusia perusteellisesti LVIS-järjestelmät sekä osastoida vankila nykyisiä tarpeita vastaavaksi. Vuonna 2007 toteutetussa pienemmässä uudistuksessa laitokseen perustettiin kymmenen naispaikkaa.


title: Konnunsuon vankila

text: Hallituksen iltakoulu päätti 21. tammikuuta 2009 lakkauttaa vankilan vuoteen 2012 mennessä. Oikeusministeri Tuija Brax teki asiassa 11. huhtikuuta 2009 lopullisen päätöksen. Samassa yhteydessä päätettiin, että lakkautusuhan alla ollut Pelson vankila säilyy, joskin nykyistä pienempänä. Oikeusministeri Braxin perustelujen mukaan Konnunsuon vankilan lakkauttaminen johtuu vankeinhoitolaitoksen rahoitustilanteesta. Myöhemmin päätettiin, että vankila toimii Konnunsuolla vuoden 2011 loppuun saakka. Viimeinen vanki poistui vankilasta kesäkuussa 2011 ja saman vuoden lopussa vankila lopetti toimintansa. Konnunsuon vankila-alue tuli myyntiin lokakuussa 2009 ja marraskuusta 2010 lähtien vankilakiinteistöt on omistanut kiinteistösijoitusyhtiö Royal House Oy, joka osti ne Senaatti-kiinteistöiltä. Kauppahintaa ei kerrottu, mutta kauppa käsitti 358 hehtaaria maa-alueita sekä noin sata rakennusta.. Loppukevään 2011 aikana myyntiin on tullut muun muassa henkilökunnan asuntoina toimineita kiviparitaloja, kerrostalo sekä johtajan käytössä aikoinaan ollut 1920-luvulla rakennettu Vuorelan talo.


title: Konnunsuon vankila

text: Entinen vankila on edelleen Konnunsuon kylän keskeinen kohde. Huhtikuussa 2012 tiloissa aloitti toimintansa Joutsenon vastaanottokeskus, joka joutui muuttamaan entisistä toimitiloistaan Tiuruniemestä Lappeenrannan kaupungin irtisanottua vuokrasopimuksen. Kiinteistö sijaitsee noin 15 kilometriä Joutsenon keskuksesta ja runsaat 20 kilometriä Lappeenrannan keskustasta.


title: Get What You Deserve

text: Get What You Deserve on saksalaisen thrash metal -yhtye Sodomin kuudes studioalbumi, joka julkaistiin vuonna 1994. Tällä albumilla oli myös hardcore-vaikutteita.


title: If

text: If tarkoittaa seuraavia:


title: Marooned Live

text: Marooned Live on saksalaisen thrash metal -yhtye Sodomin toinen live-albumi, joka julkaistiin vuonna 1994.


title: Kansanterveystiede

text: Kansanterveystiede tutkii ihmisten ja ihmisryhmien terveyttä ja sairautta yhteiskunnallisesta ja kulttuurisesta näkökulmasta. Kansanterveystieteen kiinnostuksen kohteena on koko väestö, ei siis yksilö kuten lääketieteessä.


title: Kansanterveystiede

text: Kansanterveystiede on saanut alkunsa 1800-luvulta. Sen merkittävimpiin saavutuksiin kuuluu tupakoinnin terveyshaittojen havaitseminen.


title: Kansanterveystiede

text: Kansanterveystiede tutkii muun muassa sairauteen vaikuttavia tekijöitä, sairauden merkitystä ihmisten elämälle, terveydehuollon järjestelmiä keinoja terveyden edistämiseksi sekä keinoja sairauden ehkäisemiseksi.


title: Kansanterveystiede

text: Kansanterveystiedettä voi opiskella yliopistossa. Kansanterveystieteestä valmistuu terveystieteen kandidaatteja ja terveystieteen maistereita. Opiskeluaika on kandidaateille kolme vuotta ja maisterit opiskelevat lisäksi vielä kaksi vuotta kandidaatin tutkinnon suoritettuaan. Kandidaatin tutkinton on 180 ja maisterin 300 opintoviikon laajuinen.


title: Masquerade in Blood

text: Masquerade in Blood on saksalaisen thrash metal -yhtye Sodomin seitsemäs studioalbumi, joka julkaistiin vuonna 1995. Monet eivät pitäneet tämän levyn 'rymisevästä' bassosta, mutta Angelripperin mielestä oli hienoa tehdä albumi erilaisella soundilla.


title: Finding Neverland – tarinan lähteillä

text: Finding Neverland – tarinan lähteillä ("Finding Neverland") on vuonna 2004 ensi-iltansa saanut Marc Forsterin ohjaajama draamaelokuva. Sen pääosissa ovat Johnny Depp ja Kate Winslet.


title: Finding Neverland – tarinan lähteillä

text: "Finding Neverland" on löyhästi tositapahtumiin perustuva kertomus "Peter Panin" kirjoittajasta J. M. Barriesta. Elokuvassa Barrie sai idean tunnettuun lastenkirjaansa ystävystyttyään leskiäiti Sylvia Llewellyn Daviesiin ja tämän nuorten poikien kanssa.